Finance.uz - Имтиёзли кредитлар ажратилишига устуворлик\nИмтиёзли кредитлар ажратилишига устуворлик\nИқтисодиёт тез суръатларда ривожланишининг муҳим омилларидан бири кичик бизнес ва хусусий тадбиркорликни қўллаб-қувватлаш ҳисобланади.\nУшбу соҳанинг самарали фаолият юритишига зарур шарт-шароитларни яратиш учун имтиёзларни тақдим этиш, тегишли қонун ҳужжатларини қабул қилиш, бизнесни юритиш учун бошқа зарур шароитларни яратиш мазкур аҳамиятга эгадир. Ташқи иқтисодий фаолият миллий банки Андижон вилоят филиалининг фаолияти ҳам муҳим вазифаларни амалга оширишга қаратилган.\nБанк филиали томонидан мижозлар билан ишлаш стратегияси шакллантирилган бўлиб, у биринчи навбатда кичик бизнес ва хусусий тадбиркорлик субъектлари манфаатини таъминлашга йўналтирилган. Мақсадли имтиёзли микромолиялаштириш тизими янги ишлаб чиқаришларни яратиш, хизмат кўрсатиш соҳасини ривожлантириш, аҳолини иш жойлари билан таъминлашга кўмак бермоқда.\nИмтиёзли шартларда кредитлаш банк филиали мижозлари учун муҳим қулайликка айланган. Кредит маблағлари бизнесни очиш ёки кичик корхона фаолиятини кенгайтиришда бошланғич капитални шакллантириш учун тақдим этилаётир. Шу тариқа, молия муассасаси томонидан кичик бизнес лойиҳаларини амалга оширишнинг дастлабки босқичи учун максимал даражадаги қулай шароитлар яратилмоқда. Бу эса ишбилармонлик ташаббусларини рўёбга чиқаришга имкон беради. Масалан, жорий йилнинг биринчи чораги давомида кичик бизнес субъектларига 5 504 млн. сўм миқдоридаги кредитлар ажратилди. Шундан 982 млн. сўми имтиёзли кредит тарзида берилган. саноатга 381 млн. сўм, қишлоқ хўжалигига – 1 222 млн. сўм, савдо ва умумий овқатланишга – 2141 млн. сўм, бино ва иншоотларни қуришга – 718 млн. сўм, бошқа тармоқларга – 1061 млн. сўм йўналтирилган. Ажратилган кредитлар бўйича 200 та янги иш ўринлари ташкил этилган.\nТИФ Миллий банки филиалининг бу йил кредит олган мижозларининг тахминан 30 фоизи маблағлардан бошланғич капитал сифатида фойдаланиб, янги иш жойлари яратилган корхоналарни очишди. Бундан ташқари, ёшлар, ўрта махсус таълим муассасалари битирувчиларини иш билан таъминлашдек муҳим вазифа ҳал этилмоқда.\nНафақат мижозлар муваффақияти, балки минтақанинг ривожланиши ва фаровонлиги учун хизмат қилаётган тадбиркорлик фаолиятини ҳар томонлама қўллаб-қувватлаш мазкур банк филиалининг асосий йўналиши ҳисобланади.


Ҳиндистон Сингапурнинг 6 сунъий йўлдошини муваффақият билан учирди\n18:45 / 16.12.2015\nҲиндистон Сингапурнинг 6 сунъий йўлдошини муваффақият билан ҳавога учирди. Ушбу жараён Ҳиндистон космик тадқиқотлар ва ишланмалар ташкилоти (ISRO) сайти орқали тўғридан-тўғри трансляция қилинди.\nPSLV-C29 ташувчи ракетасининг учирилиши маҳаллий вақт билан соат 18.00да Сатиш Дхаван номидаги космик марказнинг космодромидан, Андхра-Прадеш штати жанубидаги Бангол кўрфазининг Шрихарикот оролидан амалга оширилди. Ракета сунъий йўлдошни орбитага олиб чиқиб, Ердан 550 км масофада экваторга нисбатан 15 даражада бурчакда қолдиради.\nРакета бортидаги асосий йўлдош— TeLEOS-1 400 кг вазнга эга. У билан бирга 123 кг ли VELOX-CI, 78 кг ли Kent Ridge-1 микройўлдошлари, 13 кг ли Athenoxat-1, VELOX-II ва Galassia 3.4 кг ли нанойўлдошлари учирилди.


ўзбекча, хитойча — Ismlar.com — Ўзбек исмларининг маъноси. Исмлар маноси\nАллоҳ, Худо; Кўк, осмон. Асли: Тангриберди, Тангриқул. Шакллари: Тангрибой, Тангрибек\nҚар. Тангри, Тангриқул\n© Ismlar.com — Ўзбек исмларининг маъноси. Исмлар маноси, 2008–2018


Бош сахифа > Янгиликлар > ЁШ ТАДБИРКОР ТОМОНИДАН "IFORA PHARM” СОҒЛОМЛАШТИРИШ МАРКАЗИ БАРПО ЭТИЛДИ.\nЁШ ТАДБИРКОР ТОМОНИДАН "IFORA PHARM” СОҒЛОМЛАШТИРИШ МАРКАЗИ БАРПО ЭТИЛДИ.\nНавбаҳор тумани "Бешработ" МФЙда ёш тадбиркор томонидан ушбу марказ бунёд этилди. "Ёшлар-келажагимиз" давлат дастури асосида ажратилган имтиёзли кредит 800 млн олган тадбиркор 8 нафар ёшни иш билан таъминлади.\nУшбу марказ барча шароитларга эга дорихона, анализ таҳлиллар топшириш хонаси ҳамда соғломлаштириш марказидан иборат.\nКлиник марказда янги турдаги лаборатория ва спорт жиҳозлари ўрнатилган.\n-Бугун халқимизнинг тиббий маданияти юксалиб, энг илғор тиббий хизмат кўрсатилишини истайди. Шу боис биз замонавий ютуқларни, даволаш усулларини ўзлаштирмоғимиз зарур деб уйлайман. Тадбиркор сифатида халқимиз саломатлиги йўлида ҳиссам қўшилётганидан хурсандман,- дейди Бобур Ҳамидов\nКўрилганлар сони: 2067


Оксана Чусовитина: "Осиё ўйинларидаги медалимни мамлакатимиз Президентига бағишлайман" / Olamsport.com\nГимнастика, Осиё ўйинлари\nОксана Чусовитина: "Осиё ўйинларидаги медалимни мамлакатимиз Президентига бағишлайман"\nХабарингиз бор, Индонезиянинг Жакарта ва Палембанг шаҳарларида XVIII Осиё ўйинлари давом этмоқда.\n-Биласизми, мусобақага тайёргарлик жараёни жуда қаттиқ ўтди. Бу кумуш мен учун олтинга тенг. Шоҳсупада иккинчи бўлиб турибманки, демак ҳали қиладиган ишларим бор. Хатоларни тўғирлаб, олдинга қараб ҳаракат қилишим керак. Ўзимни жуда яхши ҳис қиляпман. Сизнинг қандай тайёргарлик кўрганингизни мусобақа ва унинг якуний натижаси кўрсатиб беради.\n-Ташкилий томонлама... Буни муҳокама қилишимиз шарт эмас. Чунки, барча спортчи бир ҳил шароитда чиқиш қилади. Кимдир ажратиб қўйилмаган. Барча бир ҳил хоналарда яшайди, битта жойда овқатланади, битта жойда машғулотлар олиб боради. Муҳими, мусобақага чиқиб, охиригача курашиш лозим.\n-Сиз еттита Олимпиадада иштирок этган жаҳондаги ягона гимнастикачи ҳисобланасиз. Айнан шу сабабли ҳам сизни "Гиннес рекордлари" китобига киритишган, шунингдек, халқаро гимнастика федерациясининг "Шон-шараф зали"дан ҳам ўрин олгансиз. Эътиборлиси, сиз фаолиятингизни тугатмай туриб ушбу эътирофга сазовор бўлдингиз. Бу муваффақиятлардан қай даражада фаҳрланасиз ва улар сизга қай даражада куч бера олади?\n-Мен бундан жуда фаҳрланаман. Ушбу муваффақиятларга Ўзбекистон терма жамоаси шарафини ҳимоя қилиб эришганман. Ватанимга қайтиб, мамлакатимиз номидан мусобақаларда иштирок этишни узоқ вақт кутдим. Менинг катта орзуим бор. Мен айнан шу мақсад сари олға боряпман. Барча мендан сўрайди: "Сен нима учун ҳалиям мусобақаларда иштирок этасан, бунга қандайдир мотивация борми?". Бунга доимо бир ҳил жавоб бераман. Менда ҳали ушалмаган бир орзуим ва мақсадим бор. Унга эришишни жуда-жуда истайман. Еттита Олимпия ўйинларида иштирок этган бўлсамда, Ўзбекистон учун медаль ютиб бера олмаганман. Ватаним учун Олимпиада медалини тақдим этиш менинг энг асосий мақсадимдир. Олимпиадада совриндор бўлиш учун қўлимдан келган барча ишни қиламан.\nОксана Чусовитина "Ўзбекистон ифтихори" фахрий унвони соҳибаси 2\nОксана Чусовитина фаолиятини қачон якунлашини эълон қилди 0\n26 авг 14:48:24


Муҳожир кундалиги: Саробга айланган Россия. Регистрация, патент… – mulkdor.com\nМуҳожир кундалиги: Саробга айланган Россия. Регистрация, патент…\nNovember 1 2018, 09:11 ЖамиятЖаҳонИнсон ҳуқуқлариИқтисодКоррупцияМаънавиятСиёсатЎзбекистон\nПоездда Қозоғистон ҳудудига кирган вақтингизда жиддий «тўсиқлар»га дуч келасиз ва чўнтак кавлашга мажбур бўласиз ёки… Бу ҳолат Қозоғистон ҳудудидан чиқиш вақтида ҳам такрорланади. Йиллар давомида кўп юртдошларимиз қозоқ чегарачи ва полиция ходимларининг қўпол муомаласи ва тамагирлигидан нолишади. Лекин, бу билан расмийларнинг иши йўқ.\nРегистрация можаросидан сўнг, ишлаш учун келган ватандошларимиз олдида патентдеган қўрқинчли ғов пайдо бўлади.\nПатент – чет эл фуқаролари учун Россия Федерациясида меҳнат фаолиятини юритиш ҳуқуқини берувчи ҳужжат.\nПатентга ҳужжат топширилгандан сўнг, энди кутиш даври бошланади… Ишлаш мумкин эмас, лекин дам олиш ҳам ноқулай. Чунки анча вақтдан бери бу ишга катта маблағ сарфлаб, қарз бўлишга ҳам улгургансиз.\nШароф рашидовда 40 ёшли фуқаро ов қуроли билан ...\n20 октябрь куни соат тунги 12да Жиззах вилоятининг Шароф Рашидов туманида одам ҳаётига суиқасд қилиш содир бўлди. Бу ҳақда Бош прокуратуранинг жамоатчилик билан алоқалар ва ...\nЖамиятOctober 22 2019, 12:10\nОгоҳ бўлсак, одамлар, ёхуд гувоҳнинг хикояси\nҲаётда кўплаб муаммоларимиз бефарқлигимиздан бошланади. Қорақалпоғистон пойтахти Нукус шаҳри буюм бозори олдида йўналиш машиналари тураргоҳида икки йигит каттиқ тортишарди. ...\nАхлоқMarch 27 2019, 03:03\nБугуннинг хабарлари ва ўшда ўтган ўзбекистон ...\nАудиоOctober 9 2017, 07:10


2014/2015 ўқув йили учун қабул квоталари тасдиқланди | Xushnudbek.uz\n27.06.2014\tin Abituriyent-2014, Saralangan, Yangi hujjatlar, Таълим 2 фикр\n2014 йил 26 июнь куни Ўзбекистон Республикаси Президенти “2014/2015 ўқув йилида Ўзбекистон Республикасининг олий таълим муассасаларига қабул тўғрисида”ги қарорга имзо чекди.\nУшбу қарорда олий таълим муассасаларига талабаларни қабул қилиш квотаси белгилаб берилган бўлиб, унга кўра 2014/2015 ўқув йилида бакалавр таълим йўналишига 57 907 нафар талаба қабул қилинади. Шуларнинг 19 120 нафари давлат грантида ва 38 787 нафари тўлов-контракт бўйича таҳсил олади.\nАгар таққосласак, бу йилги квота ўтган йилгига қараганда 1300 нафарга (ҳаммаси контракт) кўпдир.\nЖорий йилда олий таълим муассасаларига 5 000 нафар магистр, шундан 1548 нафари давлат гранти, 3452 нафари эса тўлов-контракт асосида ўқишга қабул қилиниши белгиланган.\nУшбу йилда магистратура квотаси ўтган йилгидан 1300 нафарга (ҳаммаси контракт) камайтирилган.\nТошкент кимё-технология институти (Қўнғирот бўлими)нинг махсус сиртқи бўлимига давлат гранти бўйича 65 нафар ва Тошкент ахборот технологиялари университетининг махсус сиртқи бўлимига 50 нафар талаба қабул қилинади(15та давлат гранти, 35та шартнома асосида). Мазкур қабул квота кўрсаткичи ўтган йилги каби қолдирилган, ҳеч қандай ўзгаришлар йўқ.\nАйтиб ўтиш жоизки, ўтган йили ҳужжат топширган абитуриентлар сони бўйича рекорд натижа қайд этилган эди. Яъни 480 минг нафардан кўпроқ абитуриент талабалик бахтига мушарраф бўлиш учун ўз омадини синаб кўришга аҳд қилган эди. Бу бир ўрин учун ўртача 8,5 киши даъвогарлик қилган деганидир.\nЭслатиб ўтаман, жорий йилдаги қабул жараёнларига бағишлаб, Kun.uz интернет-нашри ва Xushnudbek.uz сайтлари ҳамкорликда махсус «Абитуриент-2014» лойиҳасини ташкил этди. Бунда қабул комиссияси фаолияти билан боғлиқ янгиликлар, маълумотлар, бўлажак талабаларга маслаҳат ва тушунтиришларни бериб борилади.\nАгарда қабул жараёни билан боғлиқ саволларингиз бўлса «Биз билан боғланиш» саҳифаси орқали ёки [email protected] электрон почта манзилига мурожаат қилишингиз мумкин.\nМАВЗУГА ДОИР ЭНГ МУҲИМ ХАБАР:\nАбитуриент Абитуриент-2014 қабул\t2014-06-27\n28.06.2014 at 02:20\nuzr Xushnudbek bir masalaga oydinlik kiritsangiz MTSning ishga tushishiga vazirlar maxkamasi ruxsaat berdi degan yangilik chiqdi sizdan so’raganimnig sababi bu ishonchli sayt. Shu masalaga ham oydinlik kiritsangiz\nPingback: 2014/2015 ўқув йилида бакалавр ўрни магистрлар ҳисобига 1300 тага кўпайтирилди - Уч илдиз


Инсультни ўз вақтида аниқлаш ва инсон ҳаётини сақлаб қолишга ёрдам берувчи маслаҳатлар » Ўзбекистон янгиликлари – Zamin.uz\n05 январь 2020, 08:30\nИнсультни бошдан ўтказган кишиларнинг 80 фоизга яқини ногирон бўлиб қолади. Уларнинг 25 фоизи умрининг қолган қисмида ўзгаларнинг доимий парваришига муҳтож бўлади. Нима учун статистика бундай? Шунчаки аксарият ўз вақтида шифокорга мурожаат қилишга шошилмайди. Касаллик миянинг кенг участкасига зарар етказиб бўлганидан кейингина тез ёрдам чақиришади. Инсультни вақтида аниқлаш ва унинг олдини олишга доир тавсияларни тақдим этамиз.\n1. Агар бемор ҳушини йўқотган бўлса, унинг бошини ён томонга ўгириб, тилини тортиб босиб туринг;\n2. Хонага тоза ҳаво кириши учун деразани очинг;\n3. Беморнинг кўнгли айниётган бўлса, унинг бошини ён томонга ўгиринг ва пастки жағ остига бирор идиш қўйинг. Шунда қусуқ массалари нафас йўлларига тушмайди. Бемор қайт қилиб бўлганидан кейин таом қолдиқларига тиқилиб қолмаслиги учун оғзини тозаланг;\n4. Қулоқнинг юмшоқ жойларини артиш, ромашка димламаси бериш. Инсультга қарши ҳар қандай халқ табобати воситаларини унутинг, уларнинг ҳеч бири ёрдам бермайди.\n- Бемордан табассум қилишни сўранг. Инсультда табассум тўлақонли чиқмайди;\n- Бемордан бир вақтнинг ўзида икки қўлини тепага кўтаришга ва ҳеч бўлмаганда 5 сония шу ҳолатда қолишни сўранг. Инсультда бир қўл пастга тушади.\nЯнгиликлар » Тиббиёт » Инсультни ўз вақтида аниқлаш ва инсон ҳаётини сақлаб қолишга ёрдам берувчи маслаҳатлар


01:13 / 11.11.2019 417\nИмом Абу Заҳра “Абу Ҳанифа” номли китобида Абу Ҳанифа роҳматуллоҳи алайҳнинг ушбу мулоҳазаларини келтиради “... Мен англаб олдим-ки, калом йўлидан бориб, унинг мавзулари бўйича мунозара қилувчиларда ўтганларнинг сиймоси ва солиҳ кишиларнинг услубини кўриш мумкин эмас экан, уларнинг кўнгиллари қаттиқ ва юраклари қотган бўлиб, Қуръон, Сунна ва салафи солиҳинга қарши туришдан ҳам қайтмас эканлар, уларда тақво ва парҳезкорлик кўринмас экан”.\nЭътиқод борасида баҳслашишнинг аянчли оқибатлари бугунги куннинг ҳам долзарб муаммосидир. Бу зиддиятлар туфайли қанча-қанча кишилар маъсият ботқоғига ботди, заллолатга маҳкум бўлди ва бўлмоқда.\nАбу Ҳанифа шундай кучли истидлол соҳиби эдики, ҳатто ашаддий душманларини лол қолдирарди. Хорижийлардан бир гуруҳи келиб, Имомдан сўрадилар:\nМасжид эшиги ёнида икки жаноза бор, бири шароб ичиб ўлган, иккинчиси зино қилган хотин, хомиладорлигини англаб ўзини ўлдирган.\nАбу Ҳанифа сўради: “Улар қайси миллатдан эдилар, яҳудийларданми?\nУлар қайси миллатга мансуб эдилар?\nХорижийлар: “Аллоҳдан бошқа худо йўқ, Муҳаммад унинг бандаси ва расули” деб гувоҳлик берувчилар миллатиданлар.\nАбу Ҳанифа деди: “Айтинг-чи, ушбу гувоҳлик (тасдиқ) иймоннинг учдан бирими, тўртдан бирими ёки бешдан бирими?”\nУлар: “Иймон учдан бир, тўртдан бир ёки бешдан бирга бўлинмайдику?” дедилар\nСўради: “Уларнинг гувоҳлиги (тасдиғи) иймоннинг қанчасидан иборат эди?”\nДедилар: “Комил иймондан”\nАбу Ҳанифа: “Шундай бўлса нима учун ўзингиз гувоҳлик берганингиздек, мўмин бўлган кишилар ҳақида мендан сўрайсизлар?”\nДедилар: “Энди бизни қўй, фақат айт, улар жаннат аҳлиданми ёки дўзах аҳлиданми?”\nАбу Ҳанифа дедилар: “ Аммо агар ибо қилсангизлар, мен улар ҳақида Иброҳим алайҳи салом уларга нисбатан каттароқ гуноҳ қилган қавм ҳақида айтган сўзларини айтаман: “Роббим, у(санам)лар одамларни кўпини адаштирдилар. Бас, кимки менга эргашса, ана ўша мендандир. Ким менга осий бўлса, албатта, Ўзингмағфиратливараҳмлисан” (Иброҳим сураси, 36-оят)” Шунингдек, улар ҳақида Исо алайҳи салом уларга нисбатан каттароқ гуноҳ қилган қавм ҳақида айтган сўзларини айтаман: “Агар уларни жазоласанг, улар сенинг ожиз бандаларинг. Агар уларни мағфират қилсанг, албатта, Ўзинг қудрат-ҳикмат эгасидирсан” (Моида сураси, 118 оят).\nХорижийлар унинг бу сўзларини эшитиб қуролларини ташладилар.\nҲақиқатда, бу зукколикка тан бермасликнинг иложиси йўқ. Ихтилоф чиқаришни касб қилган, тирноқ остидан кир қидирувчиларни қаноат қилдирувчи асосли далиллар ёрдамида ҳеч тараддудсиз ҳозиржавоблик ила мот қилишликни Имом ҳаётида кўп кузатиш мумкин. Бундан ташқари кенг бағирлик, инсонпарварлик ва муроса тамойиллари Абу Ҳанифа таълимотининг яққол намунасидир.\nБундай мужтаҳидлик даражаси энг аввало ҳеч муболағасиз Аллоҳнинг иноятидир. Сўнгра илм олишда, ҳақиқатни англашда устозлар кўмаги, Қуръон ва суннатни маҳкам тутиш, илму-маърифат марказларидан бири бўлган Куфа шаҳрида яшаш, кенг мушоҳада, ўткир фаросат, мунтазам фаолият, илмга ҳарислик, бебаҳо иқтидор ила мўмин-мусулмонлар учун йўлчи юлдуз бўлган Ҳанафийлик мазҳаби вужудга келди ва асрлар оша сайқалланиб келмоқда.\nАбу Дардо розияллоҳу анҳудан ривоят қилинган ҳадисда Росулуллоҳ соллаллоҳу алайҳи ва саллам: “Олимнинг обиддан афзаллиги тўлин ойнинг бошқа юлдузларга нисбатан афзаллигига ўхшайди. Уламолар пайғамбарларнинг ворисларидир. Пайғамбарлар тилло ё кумуш мерос қилиб қолдирмадилар, балки илм қолдирдилар. Ким уни олган бўлса катта насибани қўлга киритибди” деганлар. (Абу Довуд, Термизий, Доримий ривоятлари.)\nБу ҳадис олимларни менсимай ёки танимай, айниқса, мужтаҳидларни тан олмай, мазҳабсизликни иддао қилувчиларга муҳим эслатмадир. Абу Ҳанифадек олимлар зиддиятларни бартараф этиб тинч тотувликни таъминласа, пашшадан фил ясовчи калтафаҳмлар эса, осойишталикнинг кушандаларидир!\n“Албатта, Аллоҳ, Унинг фаришталари, осмонлару ернинг аҳли, ҳаттоки уясидаги чумоли ва балиқ ҳам одамларга яхшиликни ўргатувчига салавот айтадилар”, дедилар”. (Термизий ривояти)\nЭй , Роббимиз! Барчаларимизга Пайғамбарларга ворис бўлишликни, ворис бўлганда ҳам Абу Ҳанифадек мужтаҳид бўлишликни, ҳамда ҳақиқатни англашда маърифатни қалбларимиз англашлигини, яхшиликни ўргатувчи бўлмоқликни насиб этгин!!! (Амин)\n“Жўйбори Калон” ўрта махсус ислом\nбилим юрти мударрисаси М.Хўжаева\n449 01:13 / 30.10.2019\n556 01:13 / 29.06.2018\n236 01:13 / 14 май\n577 01:13 / 02.02.2019


Новости Узбекистана > Версия для печати > 2016 йилда Ўзбекистонда нечта никоҳ ва ажрим қайд этилгани маълум қилинди\nГлавная > Оила > 2016 йилда Ўзбекистонда нечта никоҳ ва ажрим қайд этилгани маълум қилинди\n2016 йилда Ўзбекистонда нечта никоҳ ва ажрим қайд этилгани маълум қилинди\nРеспубликамизнинг Жиззах, Сирдарё, Хоразм вилоятларида ўтган йилга нисбатан ажримлар сони ўсиши кузатилган.\nНикоҳ қайд этилиш кўрсаткичининг пасайиши Ўзбекистоннинг барча ҳудудларида деярли бир хилда бўлиб, Қашқадарё, Наманган, Андижон, Хоразм, Сурхондарё вилоятлари ва Қорақалпоғистон Республикасида сезиларли даражада камайган.\nРеспубликамизнинг Жиззах, Сирдарё, Хоразм вилоятларида ўтган йилга нисбатан ажримлар сони ўсиши кузатилган. Статистик маълумотлар Бухоро, Навоий, Тошкент вилоятлари ва Тошкент шаҳрида эса аксинча, ажримлар сони камайган.\nШу ўринда таъкидлаш жоизки, Ўзбекистон Республикаси Президенти Шавкат Мирзиёев мамлакатимизда ажримлар сонини камайтиришга, яъни оилаларни сақлаб қолишга жиддий эътибор қаратган.\n2016 йил 9 ойи якунига кўра, Тошкент шаҳрида тузилган оилаларнинг 32 фоизи ажрашиш даражасига етиб борган. Бу кўрсаткич республиканинг бошқа ҳудудларида, хусусан, Қорақалпоғистон Республикасида 8 фоиз, Хоразмда 6 фоиз, Сурхондарёда 9 фоиз, Қашқадарёда 10 фоиз, Бухорода 12 фоиз, Жиззахда 14 фоизни ташкил этмоқда. Статистик маълумотлар шуни кўрсатмоқдаки, оилавий ажримлар оқибатида асосан аёллар ва болалар жабр кўради.\nҲозирда Тошкент шаҳрида 505 та маҳалла бўлиб, уларнинг ҳар бирида Яраштирув комиссиялари фаолият олиб бормоқда. Ана шу комиссиялар фаолияти самараси ўлароқ 2016 йилда 1012 та оила суд залида яраштирилган, 1361 та вояга етмаган бола тирик етимликдан сақлаб қолинган.


Юзнинг ривожланиши ва аномалиялари\nХ.К. Дустмухамедова - тиббиёт фанлари номзоди,\nТақризчилар: Р.А. Амануллаев - Тошкент давлат стоматология институтининг Болалар юз-жағ жарроҳлиги кафедраси муцири, т.ф.д., профессор;\nШ.А. Боймурадов - Тошкент тиббиёт академияси оторино-лорингология ва стоматология кафедраси профессори, т.ф.д.\nҚўлланмада юз-жағ тизими ривожланишининг барча босқичлари баён этилиб, ана шу боскичларда юзага келиши мумкин бўлган аномалиялар тавсифи, таснифи, клиник манзараси, ташхиси ва даволаш чоралари ҳақида маълумотлар келтирилган. Юқори лаб ва танглайнинг кемтикларини жарроҳлик йўли билан даволаш усуллари\nбатафсил ёритилган. Комплекс даволаш режаси қатьий кетма-кетлиқда\nва ортодонт, жарроҳ-стоматолог, педиатр, логопед ва оторинолорингологларнинг фаол иштирокида амалга оширилишига аҳамият қаратилган. Шунингдек, қулланмада юз-жағ соҳасининг кам учрайдиган аномалиялари ҳақида ҳам маълумотлар келтирилган.\nУшбу қўлланмадан юз-жағ жарроҳлари, стоматологлар, бакалавриатура ва магистратура талабалари фойдаланишлари мумкин.\nЎзбекистон Республикаси Соғлиқни сақлаш вазирлиги илмий\nфаолиятни мувофиқлаштириш бўлими томонидан 28.03.2018 йил\n8н-п/68 сонли қарори билан тасдиқланган.


Қирғизистонда одам савдоси жабрдийдалари учун бошпаналар барпо этиш режалаштирилмоқда\nБИШКЕК – Қирғизистон одам савдосидан жабрланганлар учун бошпаналар барпо этишни режалаштирмоқда. Бу ҳақда душанба (20 май) куни Давлат миграция хизмати раҳбарининг ўринбосари Самат Токтоболотовга таяниб, 24.kg хабар берган.\n«Ислом давлати» (ИД) каби террорчилик ташкилотлари одам савдосидан ўз фаолиятини молиялаштириш ва гуруҳ сафига одам ёллаш воситаси сифатида фойдаланади. Биргина мисол, жангарилар сафига қўшилаётган эркаклар учун жинсий қуллар сифатида фойдаланиш мақсадида ИД Ироқдаги язидий хотин-қизларни ўғирлаган эди.\n«Биз Қирғизистонда иккита шелтер (бошпана) очиш имкониятини ўрганмоқдамиз, бири – мамлакат шимолида, иккинчиси – жанубда», деди Токтоболотов. «Уларни молиялаштириш, донорларнинг иштироки масалалари муҳокама қилинмоқда. Улар давлат-хусусий шериклиги асосида ёки давлат буюртмаси билан барпо этилиши мумкин.»\nТоктоболотовга кўра, мазкур бошпаналар одам савдоси жабрдийларининг хавфсизлиги, уларга тиббий-психологик кўмак кўрсатиш учун зарур.\nДавлат миграция хизматининг маълум қилишича, Қирғизистонда йил бошидан бери одам савдоси билан боғлиқ тўртта жиноий иш қўзғатилган. 2018 йилда эса саккизта шундай ҳолат қайд этилган эди.\nҚозоғистонда одам савдосига қарши кураш бўйича ЕХҲТнинг ҳафталик ўқув машғулотлари ўтказилди\nЎқув машқлари оператив ходимларга одам савдосига қарши чораларни актёрлар ёрдамида саҳналаштириш имконини берди.


"Тошшаҳартрансхизмат" АЖ ахборот хизмати Тошкент шаҳрида "Исузу" русумидаги автобус иштирокида содир бўлган йўл-транспорт ҳодисаси юзасидан расмий маълумот берди.\nЖорий йил 11 апрел куни соат 14:50лар атрофида, 41-сонли йўналишда ҳаракатланувчи ҳайдовчи автобусни Бунёдкор кўчаси бўйлаб бошқариб бораётган вақтда Навоий, Самарқанд, Бухоро вилоятларига қатновчи таксилар автотураргоҳи қаршисида, йўл четида турган пиёдани уриб юборган.\nМазкур ҳолат юзасидан, "Тошшаҳартрансхизмат" акциядорлик жамияти Йўловчи транспортида ҳаракат хавфсизлигини назорат этиш бошқармаси ходимлари томонидан тезкор суриштирув ишлари ўтказилганда, автобус "7-Автобус саройи" МЧЖ тасарруфидаги, 41-сонли йўналишда ҳаракатланувчи "Исузу LE 60" русумли автобус ҳайдовчиси М.М. экани аниқланди.\nДастлабки маълумотларга кўра, жабрланувчи пиёда йўл-транспорт ҳодисаси оқибатида тан жароҳати олган ва Республика шошилинч тез ёрдам илмий марказига етказилиб, тез тиббий ёрдам кўрсатилган. Айни пайтда жабрланувчи пиёданинг аҳволи қониқарли экани айтилмоқда.


Дам олиш кунларида қандай об-ҳаво кутиляпти? «Ўзгидромет» маълумоти - xabar.uz\nДам олиш кунларида қандай об-ҳаво кутиляпти?...\nНавруз байрам кунида кун давомида республикада ёмғир ёғади, фақат шимоли-шарқий туманларда ёғингарчилик бўлмайди. Мамлакатимизнинг барча ҳудудларида кундузги ҳаво ҳарорати 18-23 даражани ташкил қилади, бу меъёрдан 2-3 даражага юқори. Шамолнинг тезлиги 15-20 м/с гача кучайиши мумкин. Мамлакатимиз пойтахтида кечаси ва куннинг биринчи ярмида ёмғир ёғади. Шамол 5-10 м/с тезликда эсади, 12-17 м/с гача кучайиши мумкин. Ҳарорат кечаси 14-14 даража илиқ, кундузи 18-20 даражани ташкил қилади.\nДам олиш кунларида нам ҳаво оқими республикамиз ҳудудидан чиқиб кетади. Об-ҳаво ёғингарчиликсиз бўлади, ҳарорат кечаси 10-15 даража, кундузи 20-25 даража бўлади, бу йилнинг шу даври учун хос бўлган меъёрий қийматлардан 4-5 даражага юқоридир.\nхалқ таълими об-ҳаво Наврўз


Ўзбекистон “Эрк” партияси тузилганига 25 йил тўлди « Ўзбекистон Халқ Ҳаракати\nЎзбекистон “Эрк” партияси тузилганига 25 йил тўлди\n16 April 2015 - 9:15\n“Эрк” партияси – Ўзбекистонда расмий рўйхатдан ўтказилган биринчи партия. Унинг низоми Адлия вазирлигида 1991 йил 3 сентябрда № 039 рақами билан рўйхатга олинган (Ўзбекистоннинг сиёсий партиялар тўғрисидаги қонуни 1996 йил 26 декабрда № 337-I рақами билан рўйхатга олинган).\nФаолиятининг асосий мақсадлари:\nРўйхатга олиш хусусида гувоҳномада ёзилишича: мустақил демократик давлат тузиш.\n• Партия етакчиси: Муҳаммад Солиҳ;\n• Партия бош котиби: Отаназар Ориф.\nПартиянинг расмий нашри\n«ЭРК» газетаси Ўзбекистон матбуот қўмитасида 1991 йил 19 сентябда № 000092 рақами остида рўйхатдан ўтган, 1990 йилдан ўзбек ва рус тилларида чоп этилади.\n«Эрк» партияси 1991 йил 29 декабрда ўтган дастлабки Ўзбекистон президенти сайловларида ўз номзоди билан қатнашган. Партия етакчиси Муҳаммад Солиҳ мазкур сайловда Ислома Каримовнинг ягона рақиби бўлган. Ўшанда Муҳаммад Солиҳ Ўзбекистон Ёзувчилар уюшмаси раиси лавозимида, Ислам Каримов — 1991 йил 24 мартда Олий Кенгаш томонидан сайланган президент лавозимида эди.\nМарказий матбуот маълумотига кўра Муҳаммад Солиҳ 12.7 фоиз овоз олган. Бунгача Ўзбекистон радиоси унинг 33 фоиз овоз олганини эълон қилганди. Мустақил кузатувчиларнинг номзод ишончли шахслари маълумои асосида ҳисобига кўра эса 50 фоиздан зиёд овоз олган. “Эрк” номзоди ишончли шахслари айтишича, баъзи сайлов округларида сайлов натижасига протоколларга уларнинг розилигисиз ўзгаришлар киритилган ва марказий сайлов комиссиясига уларнинг имзосисиз юборилган.\nСайлов бюллетенлари чоп этилган марказий босмахона ходимларининг “Эрк” партяиси офисига берган хабарига кўра, сайлов участкаларига берилган сайлов бюллетенлари сайловчилар сонидан 50 фоиз ортиқ бўлган.\n«Эрк» партияси “Мустақиллик декларацияси” муаллифи, унинг кўриб чиқилиши ва тасдиқланиши ташаббускори ҳисобланади. 1990 йил 20 июнда Ўзбекистон Олий Кенгаши сессияси бир кун аввал тасдиқланган кун тартибини такрор кўриб чиқди ва Ислом Каримов раҳбарлигидаги Ўзбекистон Компартияси Марказий комитетининг қаршилигига қарамай уни “Мустақиллик декларацияси”ни кўриб чиқиш масаласи билан тўлдирди. Айни вақтда сессия вақтида Ўзбекистон Компартияси Марказий қўмитаси иккинчи котиби Ефимов А. С. Билан мунтазам телефон алоқасини тутиб турган КПСС Бош котиби Горбачёв М. С. талаби билан лойиҳага жузъий ўзгаришлар киритилди. Аммо бу ўзгаришлар ҳужжатнинг руҳини синдиролмади.\nПартиянинг биринчи съезди 1990 йил 30 апрель куни Тошкент шаҳридаги “Билимлар уйи”да ўтди. Унда (Отаназар Ориф маъруза билан чиқди) партия дастури ва низоми қабулланди, марказий кенгаш ва партия раиси сайланди. Шу вақтда Ўзбекистон Ёзувчилар уюшмаси раиси лавозимида ишлаган таниқли шоир Муҳаммад Солиҳ раис этиб сайланди, партия раиси ўринбосари этиб (бу лавозим ўрнига кейинги съездда Бош котиб ва котиблар лавозими киритилди) шу вақтда Тошкент политехника институтида касаба уюшмаси раиси ўринбосари лавозимида ишлаб келган физик олим Отаназар Ориф сайланди.\nПартиянинг 2-съезди 1991 йил 3 февралда Узбектуризм мажлислар залида ўтди (бу бино ҳозир йўқ). Съезд Низом ва Дастурга ўзгариш ва тузатишлар киритди, Бош котиб этиб ёзувчи Аҳмад Аъзам, котиблар этиб Отаназар Ориф ва Хамидулла Нурмухаммад сайландилар.\n3-съезд 1991 йил 25 августда Тошкентдаги Ўзбектуризмнинг “Тата” меҳмонхоналар комплексидаги янги мажлислар залида ўтди.\nСъезд Янаев раҳбарлигидаги ГКЧП томонидан ҳокимиятнинг босиб олиниши ва Ўзбекистон раҳбарияти томонидан унинг фаолияти қўлланилишига қарши норозилигини билдирди.\nСъезд 1990 йил 20 июнда қабул этилган “Мустақиллик декларацияси” асосида Ўзбекистон ҳукумати олдига ўз талаблари ва таклифларини қўйди. Қонунга кўра талаб қилинадиган 3000 аъзо рўйхати ўрнига 4000 одам имзоланган рўйхат асосида тузилган партияни расмий рўйхатдан ўтказиш хусусидаги съезд материаллари Адлия вазирлигига топширилди.\nВа 1991 йил 3 сентябрь куни Адлия вазирлиги партияни давлат рўйхатидан ўтказди ва № 039 ёрлиқни топширди.\nПартиянинг 4- съезди 1993 йил 25 сентябрда Тошкентдаги Темирйўлчилар саройида ўтди. Тарқатилган партия билетлари ва делегатлар сайлаш меъёрларига асосланган ҳолда съезд арафасида партияда 54 000 аъзо борлиги тасбит этилди.\nСъезд ишида мажбурий муҳожирликда бўлган партия етакчиси Муҳаммад Солиҳ қатнаша олмади.\nСъезд куч ишлатувчи тизимларнинг кескин назорати остида ўтди. Съездни ташкил этиш ва съезд иши билан Отаназар Ориф шуғулланди. Съезд партия низомига ўзгаришлар киритди, раисни, марказий кенгаш ва бошқа раҳбар органларни сайлади.\nРаис сифатида ҳукумат кучлари талабига қарамай вақтинчалик хорижда бўлган Муҳаммад Солиҳ такрор сайланди.\nПартия 5- съезди 2003 йил 22 октябрда Тошкентда, Чўпонота кўчасидаги кўрлар жамияти Маданият уйида ўтди.\nСъездда партия низоми ва дастурига ўзгаришлар киритилди. Партия дастурига, жумладан, партиянинг Ўзбекистон президенти номзоди партиявий лавозими тасдиқланди ва бу лавозимга босқичма-босқич сайланиш тартиби белгиланди, Марказий кенгаш ва бошқа раҳбар органлар сайланди. Партия етакчиси этиб Муҳаммад Солиҳ, Бош котиб этиб — Отаназар Ориф сайланди.\nБу анжумандан сўнгра ЭРК партияси устидаги тазйиқ ва таъқиб яна-да кучайди ва ташкилот узоқ йиллар давомида ўз Създини ўтказаолмади.\nНиҳоят, 2014 йил 3 майда Партия ўзининг 6- Съездини ўтказишга харакат қилиб кўрди. Меҳмонхонадан мажлис учун зал кира қилинди, вилоят ва туманлардан делегатлар рўйхати тузилиб, уларга анжуманга келиш учун йўл масрофлар юборилди. Аммо бутун олинган махфийлик тадбирларига қарамасдан, Ўзбекистон Миллий Хавфсизлик Хизмати анжуман ўтказладиган меҳмонхона соҳибларига таҳдид килиб, ЭРК партиясидан олинган ижара ҳаккини қайтариб беришга мажбур қилди. Вилоятлардан келаётган делегатларнинг баъзиларини 48 соат ҳибсда ушлаб туришди, баъзиларини эса уйидан чиқаришмади, баъзиларининг уйларига босқин қилиб, калтаклаб кетишди.\nВикипедиянинг рус тилидаги саҳифасидан олинди


Ўзбекистон Республикасининг 05.05.1994 й. 1038-XII-сон "Ўзбекистон Қаҳрамони" унвонини белгилаш ва олий нишон - "Олтин Юлдуз" медалини таъсис этиш тўғрисида"ги Қонуни | Эсдалик ва кўкрак нишонлари, фахрий ёрлиқлар | Давлат мукофотлари. Фахрий унвонлар. Ном бериш | Давлат ҳуқуқий тизими асослари | ЎзР КонунчилигиМаълумотлар тизими «Ўзбекистон Республикасининг 05.05.1994 й. 1038-XII-сон "Ўзбекистон Қаҳрамони" унвонини белгилаш ва олий нишон - "Олтин Юлдуз" медалини таъсис этиш тўғрисида"ги Қонуни» | NRM.uz\nЎзР Конунчилиги/ Давлат ҳуқуқий тизими асослари/ Давлат мукофотлари. Фахрий унвонлар. Ном бериш/ Эсдалик ва кўкрак нишонлари, фахрий ёрлиқлар/ Ўзбекистон Республикасининг 05.05.1994 й. 1038-XII-сон "Ўзбекистон Қаҳрамони" унвонини белгилаш ва олий нишон - "Олтин Юлдуз" медалини таъсис этиш тўғрисида"ги Қонуни\n"ЎЗБЕКИСТОН ҚАҲРАМОНИ" УНВОНИНИ\nБЕЛГИЛАШ ВА ОЛИЙ НИШОН - "ОЛТИН ЮЛДУЗ"\nМЕДАЛИНИ ТАЪСИС ЭТИШ ТЎҒРИСИДА\n1. "Ўзбекистон Қаҳрамони" унвони белгилансин ва олий нишон - "Олтин Юлдуз" медали таъсис этилсин.\n2. "Ўзбекистон Қаҳрамони" унвони тўғрисидаги Низом тасдиқлансин (илова қилинади).\n3. "Олтин Юлдуз" медалининг тавсифи тасдиқлансин (илова қилинади).\n1038-XII-сон Қонуни билан\n"Ўзбекистон Қаҳрамони" унвони тўғрисидаги\n1. "Ўзбекистон Қаҳрамони" унвони олий даражадаги мукофот бўлиб, Ўзбекистон Республикасининг фуқароларига давлат ва халқ олдидаги қаҳрамонона жасорат кўрсатиш билан боғлиқ хизматлари учун берилади.\n"Ўзбекистон Қаҳрамони" унвони айрим ҳолларда Ўзбекистон Республикаси фуқароси бўлмаган шахсларга ҳам берилиши мумкин.\n2. "Ўзбекистон Қаҳрамони" унвони Ўзбекистон Республикаси Президенти томонидан берилади. Унвон бериш тўғрисидаги Фармон матбуотда ва бошқа оммавий ахборот воситаларида эълон қилинади.\nЎзбекистон Республикаси Президентига "Ўзбекистон Қаҳрамони" унвони бериш Ўзбекистон Республикаси Олий Мажлиси томонидан амалга оширилади.\n3. "Ўзбекистон Қаҳрамони" унвонини бериш Ўзбекистон Республикаси Вазирлар Маҳкамаси, Ўзбекистон Республикаси Конституциявий судининг Раиси, Ўзбекистон Республикаси Олий судининг Раиси, Ўзбекистон Республикаси Бош прокурори, Қорақалпоғистон Республикаси Жўқорғи Кенгесининг Раиси, вилоятлар ва Тошкент шаҳар ҳокимлари, вазирликлар, давлат қўмиталари ва идоралар раҳбарларининг ҳамда жамоат бирлашмалари республика органларининг тақдимномасига биноан амалга оширилади.\n4. "Ўзбекистон Қаҳрамони" унвони билан тақдирланган шахсга "Олтин Юлдуз" медали ва унвон берилганлиги тўғрисидаги тегишли ҳужжат топширилади.\n5. "Олтин Юлдуз" медалини тантанали ва кенг ошкоралик вазиятида Ўзбекистон Республикаси Президенти ёки унинг номидан Ўзбекистон Республикаси Олий Мажлисининг Қонунчилик палатаси Спикери, Ўзбекистон Республикаси Олий Мажлисининг Сенати Раиси, Ўзбекистон Республикаси Бош вазири топширади.\n6. "Ўзбекистон Қаҳрамони" унвони билан тақдирланган шахслар ойлик иш ҳақига ёки пенсияга қўшимча равишда базавий ҳисоблаш миқдорида ой сайин тўланадиган устама мукофот оладилар.\n"Ўзбекистон Қаҳрамони" унвони билан тақдирланган шахслар Ўзбекистон Республикаси ҳудудида давлат пассажир транспортининг барча турларида (таксидан ва бошқа транспорт турларининг буюртма рейсларидан ташқари) текинга юриш ҳуқуқига эгадирлар.\n"Ўзбекистон Қаҳрамони" унвони билан тақдирланган шахслар қонун ҳужжатларида белгилаб қўйиладиган бошқа имтиёзлардан ҳам фойдаланадилар.\n7. "Олтин Юлдуз" медали кўкракнинг чап томонига орден ва медаллардан юқорироққа тақилади.\n8. "Ўзбекистон Қаҳрамони" унвонини такроран бериш мумкин эмас.\n9. "Ўзбекистон Қаҳрамони" унвони вафотидан кейин берилган тақдирда "Олтин Юлдуз" медали ва унвон берилганлиги тўғрисидаги ҳужжат мукофотланганнинг оиласига топширилади.\n"Олтин юлдуз" медалининг\n"Олтин Юлдуз" медали 750 даражали (пробали) олтин қотишмасидан тайёрланади ва олд томонида ҳар бир қиррасининг икки ёнбағридан олтин нурлар таралган саккиз қиррали юлдуз шаклида бўлади. Юлдузнинг қарама-қарши жойлашган учларининг ораси 32 миллиметр. Медаль марказидаги диаметри 8 миллиметрли сатҳга жо бўлган доира ичида Ўзбекистон Республикаси Давлат гербининг рамзига монанд ярим ой ва беш қиррали юлдуз жойлашган. Ярим ой жо бўлган сатҳ айланасининг диаметри 6 миллиметр, беш қиррали юлдуз жо бўлган сатҳ айланасининг диаметри эса 3 миллиметрдир.\nМедаль ёнлари ўйиқ тўғри тўртбурчакли, ўлчами 16х25 миллиметрли қадағич (колодка)га илмоқча ва ҳалқа ёрдамида уланади.\nҚадағич 925 даражали (пробали) кумушдан ишланади ва унинг орқа томонида мис қотишмасидан ишланган бураб киргизиладиган мурват бор.\nҚадағичнинг қисмлари ва ҳалқа 0,25 микрон қалинликдаги тилла билан қопланган.\nҚадағичнинг олди ички қисми республика Давлат байроғининг рангидаги йўл-йўл зардўзи мато (лента) билан қопланган.\nМатонинг катталиги 11х20 миллиметр.\nМедалнинг колодкасиз оғирлиги 17 грамм.


WP: Пентагон Покистонга 300 млн доллар ҳарбий ёрдам беришдан бош тортди\n09:29 / 04.08.2016\nАҚШ мудофаа вазирлиги Покистон ҳарбийларига 300 млн доллар миқдорида ёрдам беришни рад этди. Пентагон ўз қарорини, Исломободнинг "Ҳаққоний тармоғи" террористик гуруҳига қарши етарлича амалиётлар ўтказмаётгани билан изоҳламоқда, деб ёзган Washington Post.\nПентагон вакили Адам Стампнинг баёнот беришича, АҚШ мудофаа вазири Эштон Картер, Покистон ўз ҳудудида "Ҳаққоний тармоғи"га қарши фаол ҳаракатлар олиб бораётганини уқдириб, Конгрессда маъруза қилмасликка қарор қилган. Стампнинг сўзларига кўра, бу расмий Исломобод 300 млн доллар ҳарбий ёрдам олмаслигини англатади.\nПентагон вакилининг қайд этишича, Картернинг қарори "Ҳаққоний тармоғи" террорчи гуруҳи ва "Толибон" афғон радикал ҳаракати жангарилари Покистон ҳудудида фаолиятини давом эттираётганига асосланган.


Чемпионлар Лигаси ва Европа Лигаси коронавирус туфайли тўхтатилди — Sof.uz\nЖАҲОН 6,354,644 2,888,244 376,795\n13.03 15:35 182 Спорт\nUEFA коронавирус тарқалиши сабабли келгуси ҳафта Чемпионлар лигаси ва Европа Лигаси ўйинларини ўтказишни тўхтатишга қарор қилди. Қарор 17 ва 18 март кунлари бўлиб ўтадиган Чемпионлар Лигасининг 1/8 финал учрашувлари, 19 март куни бўлиб ўтадиган Европа Лигаси ўйинлари, шунингдек, UEFA Ёшлар Лигасига тегишлидир.\nМАВЗУГА ДОИР: Криштиану Роналду коронавирус туфайли карантинга олинди\nAввалроқ, коронавирус инфекциясининг тарқалиши муносабати билан Италия, Испания, Франция ва бошқа кўплаб давлатларнинг чемпионатлари тўхтатилган эди. Сўнгги маълумотларга кўра, дунё бўйлаб коронавирус инфекциясининг 128 343 ҳолати қайд этилган бўлиб, 4 720 киши вафот этди.\nспорт Футбол УЕФА чемпионлар лигаси коронавирус Европа Лигаси\n31.05 17:40 3906\nКеча, 17:57 992 Ўзбекистон\nКеча, 17:04 1132 Тиббиёт\nКеча, 16:55 91 Ўзбекистон\nКеча, 12:15 62 Жаҳон


7 январь, 2021, 08:14\nТаркибга тез орада янги ўйинчилар қўшилади.\nМамлакат миллий чемпионатининг янги мавсумига илк тайёргарлик жараёнини Бекободнинг “Металлург” жамоаси Тошкентда бошлайдиган бўлди. Футболчилар ва мураббийлар штаби 11 январь санасида пойтахтимиздаги “Ўзбекистон” меҳмонхонасида тўпланишади. Машғулотлар табиий қопламали майдонларда ўтказилиши режалаштирилмоқда. Ўз навбатида йиғин давомида бир қатор назорат учрашувларини ўтказиш борасида спарринг- рақиблар билан музокаралар ҳам олиб бориляпти.\nЎтган мавсум кашфиёти бўлган “Металлург” U-21 жамоасининг йиғини эса 21 январь санасига мўлжалланган. Бу йил ёшлар таркиби кескин ёшартирилиши кутилмоқда. Асосий эътибор 2003-2004 йилларда туғилган йигитларга қаратилади. Машғулотлар эса Бекобод шаҳридаги “Металлург” стадиони ва футбол академиясининг сунъий қопламали майдонларида олиб борилади.\nЁшлар жамоасидан ташқари асосий таркибда ҳам бир қатор ўзгаришлар бўлиши кутилмоқда. Клуб билан шартнома муддати тугаган айрим футболчиларга рухсат берилади. Ўз навбатида барча чизиқларни кучайтириш мақсадида янги ўйинчиларни жамоага таклиф этиш борасида ҳам селекция ишлари олиб борилмоқда. Бу борадаги янгиликлар тўғрисида тез орада қўшимча маълумот берамиз.


Ëшлар орасида тушкунлик кўпаймоқда\n10 октябр куни жаҳон бўйлаб Руҳий саломатлик куни деб эълон қилинган. Мутахассисларга кўра¸ тушкунлик ва депрессия бугунги кунда инсоният руҳий саломатлигига раҳна солаëтган асосий омил бўлиб қолмоқда.\nЖаҳон Соғлиқни сақлаш ташкилоти эълон қилган рақамларга кўра¸ айни кунларда жаҳон аҳолисининг 350 миллиондан кўпроғи депрессиядан азият чекмоқда ва бу хасталик турли ирқ¸ турли ëшдагиларни тобора кўпроқ ўз домига тортиб бормоқда.\n“Депрессия бугун жаҳон бўйлаб одамларнинг ишга лаëқатсизлиги ортидаги асосий омилдир. Бу дардга эркаклардан кўра¸ аëллар кўпроқ чалинмоқда. Ëмон ҳолларда депрессия ўз жонига қасд қилиш билан тугайди”¸ дейилади Жаҳон Соғлиқни сақлаш ташкилоти шу муносабат билан эълон қилган баëнотда.\nТошкентдаги “Норбеков соғломлаштириш маркази” мутахассисининг Озодликка айтишича¸ депрессия кўлами Ўзбекистонда ҳам кенгайиб бормоқда ва унга чалинаëтганларнинг аксари ëшлардир:\n- Тушкунликка тушиб келадиганлар жуда кўп¸ айниқса ëшлар орасида. Депрессиянинг асосий белгилари¸ овқат емайди¸ ҳеч қанақа иш билан шуғулланмайди¸ жисмоний ҳаракат йўқ¸ болаларига қарамайди¸ ҳаëтда ҳеч қанақа мақсади йўқ¸ ҳеч нарса қизиқтирмайди. Овқат емагандан кейин¸ табиийки¸ танасида ҳам қувват йўқ¸ тез-тез касалликка чалинади. Депрессиянинг белгилари шу¸ дейди тошкентлик мутахассис.\nБугунга келиб депрессияни даволаш усуллари кенг тарқалганига қарамай¸ кўпчилик ë бунинг руҳий хасталик эканини англамагани ëки ўз руҳий саломатлиги ҳақида қайғуришга иймангани боис¸ Жаҳон соғлиқни сақлаш ташкилотига кўра¸ даво излашни ўзига эп кўрмайди.\nБошланишида олдини олиш осон бўлган бу хасталик¸ даволанмасдан қолдирилса¸ одамни ишга лаëқатсиз қилиш даражасига боради¸ энг ëмон ҳолларда беморнинг ўз жонига ўзи қасд қилиши билан якун топади.\nЎзбеклар зеҳниятида¸ ўз руҳий саломатлиги ҳақида қайғуриш¸ руҳий носоғломлик аломатлари туғилиши билан¸ уни тузатиш йўлларини излаш¸ анъанага айланган эмас. Аммо кейинги 5-6 йил ичида мен ўз тажрибамда "психолог олдига фақат жиннилар боради"¸ деган нотўғри қарашдан воз кечиб¸ ўз руҳий саломатлигига эътибор қаратаëтган ўзбеклар кўпая бошлаганини кўраяпман¸ дейди тошкентлик мутахассис:\n- Масалан¸ авваллари кўпроқ руслар келарди. Ўзим бу марказда 6 йилдан бери ишлайман ва авваллари рус тилида кунига иккита курс бўларди. Ҳозир рус тилида бир ойда битта курс бор¸ унда тўпланадиганларнинг ҳам 70-80 фоизи ўзбеклар. Ўзбекларнинг қараши ўзгарди. Вилоятлардан келиб¸ ижарага квартира олиб¸ 10 кунлик руҳий соғломлаштириш курсларимизга ўз хоҳиши билан келаëтганлар кўпайиб бормоқда¸ дейди Тошкентдаги “Норбеков соғломлаштириш маркази” мутахассиси.\nДунëда кенг тарқалган тажрибага кўра¸ мўътадил ва кучли депрессия¸ асосан¸ анти-депрессантлар билан даволанилади. Ғарбда оммалашиб бораëтган бундай тоифа дориларни беморларга тавсия қилиш¸ руҳий саломатлик тармоғи ходимларидан жиддий малака талаб этади¸ дейилади Жаҳон Соғлиқни сақлаш ташкилотининг 10 октябр кунги баëнотида.\nАйни пайтда¸ руҳий¸ қолаверса¸ жисмоний саломатликка жиддий раҳна солаëтган тушкунлик ва депрессияни даволашда жамоавий тадбирлар¸ халқ табобатининг ҳам самара бериши қайд этилади.\nПрофессор Норбеков услуби¸ аслида Абу Али Ибн Сино мактабига асосланади ва ҳеч қандай психотроп дорилар ва гипнозсиз мижозлар руҳини соғломлаштиришни мақсад қилган¸ деб давом этади тошкентлик мутахассис:\n- Бу услубга кўра¸ дори-дармон берилмайди¸ гипноз қилинмайди¸ қанақадир внушениелар бўлмайди. Группада машғулот ўтказилади ва бу машғулотлар одамга¸ биринчи навбатда¸ ўзининг кимлигини тушунтиришга йўналтирилган.\nОдам айнан ўзининг кимлигини унутиб қўйгани¸ танасининг қобилиятини унутгани учун ҳам тушкунликка тушиб қолади. Мижозларга ана шу ички қувватни уйғотиш ўргатилади. Биринчи навбатда¸ одамга ўзини ўзи кечириш ўргатилади. Аксар руҳий муаммолар¸ хусусан тушкунлик ҳам одатда одам ўз-ўзини ëки кимнидир кечира олмаганидан бошланади ва секин-аста унинг жисмини ҳам емиришга ўтади. Танадаги ички қувват тикланса¸ одам ўз-ўзини тез тиклаб олади¸ дейди тошкентлик мутахассис.


MLS. "Лос-Анжелес" чемпионликни нишонлади ёхуд 40-тур натижалари / CHAMPIONAT.asia\n12:20АПЛ тарихидаги энг муваффақиятли трансферлар (Топ-10) 1 11:57"Манчестер Юнайтед" ва "Ньюкасл" португалиялик спорт директори учун рақобат қилмоқда 3 11:32Зидан карантин қоидаларини бузганлиги учун 1500 евро миқдорида жаримага тортилди 1 11:07Жами трансферларига энг кўп пул сарфланган футболчилар 9 10:44Карикатура: "Реал"нинг 6 йилдан кейинги тахминий таркиби 8 10:20Беларусь чемпионати. Яхшибоев "Витебск"га қарши ўйинни ўтказиб юборади 4 09:50“Барселона” ва “Реал” Кулибали трансферидан воз кечди 2 09:39АРХИВ. 2009 йилги "Бунёдкор" - "Насаф" учрашуви, майдонда Шомуродов ва Муртозаев 1 09:32“Рома” Мхитарянни олиб қолишни хоҳламоқда 2 09:11Феллаини АПЛга қайтиши мумкин 1 08:52“Ювентус” Игуаинга нарх белгилади 0 08:41Рэшфорд: “Санчо билан бир клубга ўйнашга умид қиламан” 6 08:20МЮ “Рома”га розилик берди 1 07:58Тюрам А Cерияга кўчиб ўтиши мумкин 0 07:55Обамеянг учун курашда асосий фаворит маълум бўлди 2\nMLS. "Лос-Анжелес" чемпионликни нишонлади ёхуд 40-тур натижалари\nЎтган куни эрталаб, Америка Қўшма Штатлари маҳаллий лигаси навбатдаги тур ўйинларининг деярли барчаси бир ҳил вақтда ўтказилди ва унда муҳлислар голларга бой баҳсларга гувоҳ бўлишди.\nЕтакчилар жангида йирик ҳисоб\nШарқий минтақада биринчи ўринни эгаллаб турган "Нью-Йорк Сити" ўз майдонида яқин таьқибчиларидан бири "Атланта"ни қабул қилди. Ўйинда атланталиклар ғалаба қозонишса, рақибга максимал даражада яқинлашиб олишлари мумкин эди. Лекин амалда бундай бўлиб чиқмади. Олдинига, қандайдир 20 дақиқа ичида Александру Митрице "хет-трик"ни расмийлаштириб, меҳмон жамоани караҳт аҳволга солиб қўйди. Иккинчи бўлим бошиданоқ, нью-йоркликлар яна ҳужумга отланишди ва бу ўз самарасини берди. Бу вазиятда, Мартинес пенальтидан унумли фойдаланиб ҳисобни йириклаштирди - 4:0. Учрашув сўнггида, Эбер ўртадаги фарқни қисқартиришга эришди. Бироқ, меҳмонларнинг кучи бундан ортиғига етмади.\nАутсайдерга қарши аутсайдер\nҒарбий минтақада кумуш медалларга асосий даьвогар бўлган "Миинесота" ўз уйида сўнгги поғоналардан бирида бораётган "Спортинг Канзас-Сити"ни меҳмон қилди. Дастлаб, Барат 7-дақиқадаёқ тезкор голи билан ҳисобни очиб берди. Аммо, Миннесота шаҳри жамоаси футболчилари ажойиб ўйин намойиш этишди ва иродали ғалабага эришди. Освальдо Алонсо ва Дотсоннинг сўнгги дақиқада урган голлари эвазига мезбонлар уч очкони илиб кетишди.\nЛос-Анжелесликларда яна ғалаба\n"Ла Гэлакси"нинг ғалабали серияси учта ўйинга етди. Бу сафар, жамоа меҳмонда "Реал Солт-Лейк" билан баҳс олиб борди ва рақибини ишончли ҳисобда мағлубиятга учратди. Ўйиндаги барча голлар иккинчи бўлимда урилди. Павон ҳисобни очган бўлса, 80-дақиқада яна ўша тиниб-тинчимас Ибрагимович ўзини кўрсатди. Учрашув тугашига бир дақиқа қолганда, Недум Онуоха ўртадаги фарқни қисқартирди. Шу тариқа, "Ла Гэлакси" турнир жадвалида 3-ўрингача кўтарилиб олишди.\nЎхшаш жамоалар тўқнашуви\nЖорий турда ягона дуранг қайд этилган ўйинда деярли бир ҳил очко тўплаган ва ўз минтақасида 7-поғонани банд этиб турган клублар ўзаро ҳисоб-китоб қилиб олишди. Унда, "Портленд Тимберс" ўз майдонида шарқий зонадаги кўпроқ дурангга мойил бўлган жамоа "Нью-Инглэнд" билан баҳс олиб борди. Жереми Эбобисснинг "дубль"ига меҳмонлардан Боу ва асосий вақтга қўшиб берилган еттинчи дақиқада Хиль пенальтини аниқ амалга оширган ҳолда жавоб қайтаришди.\nПешқадам хьюстонликларни ер тишлатди\nЖорий тур, мусобақа жадвалида узоқ вақт карвонбошиликни ҳеч кимга бермай келган "Лос-Анжелес" клуби ўз муҳлислари қаршисида аутсайдер "Хьюстон Динамо"ни 3:1 кўринишида енгди ва чемпионликни муносиб нишонлади. Аввалига, лига бош тўпурари Карлос Вела юзага келган пенальтини голга айлантирган бўлса, орадан беш дақиқа ўтар-ўтмас Миллер ўз дарвозасини ишғол қилиб қўйди. Ўйиннинг иккинчи ярмида, Росси ҳисобни йириклаштирди. Ушбу уч голга меҳмонлардан Атуэста киритган тўпи билан жавоб қайтарди.\nҒарб ўртамиёнасига қарши шарқ етакчиси\nШарқий минтақада чемпионликдан ҳали умидини узмаган Филадельфия шаҳрининг айнан шу ном билан аталувчи жамоаси ғарбий зонада 8-ўринни эгаллаб турган "Сан-Хосе" меҳмони бўлди ва муҳим уч очкони қўлга киритиб қайтди. Гарчи, ҳисобни мезбонлар Юэиллнинг голи эвазига очиб олишган бўлсада ўйин хотимаси улар учун аянчли якун топди. Бедойя ва Пржибилконинг киритган тўплари "Филадельфия"га қимматли ғалабани тақдим этди.


PressReader - Qishloq Hayoti (Village Life): 2018-04-05 - ВАЛИЖОН ОТАНИНГ «Ботаника боІи»\nВАЛИЖОН ОТАНИНГ «Ботаника боІи»\nНорин тумани Бойовул маҳалласида яшовчи Валижон Маҳмудов падари бузруквори, миришкор деҳқон Маҳмуджон отанинг маслаҳатига амал қилган ҳолда 1989 йили 100 туп бодом кўчати экиб, мўъжазгина боғ яратганди.\nQishloq Hayoti (Village Life) - 2018-04-05 - «Qishloq hayoti» - Равшанбек МИРЗАОЛИМОВ, “Qishloq hayoti” мухбири.\nСўнгра туманга биринчи бўлиб, лимон кўчатларини келтирган, лимонхоналар ташкил этган ҳаққулободлик Маматхон Бадриддинов ва ўзининг акаси Одилжонлар кўмагида лимончиликка қўл урди. Биринчи навбатда, лимон парвариши, кўпайтириш йўлларини ўрганди. Селекционерлар билан учрашди. Соҳага доир қўлланмаларни мутолаа қилди. Янги навларни топиб келиб, кўпайтирди, кўчатчилик борасида ўз мактабини яратди. Ўғил-қизларини ёнига олиб, уларнинг томорқасида ҳам кўчат етиштиришни йўлга қўйди. Бойовулдаги хонадонларда лимончилик тарғиботини кучайтирди. Қаровсиз қолган томорқа эгалари билан шартнома тузиб, биргаликда фаолият юритди.\n– 1990 йили томорқада хандақ қазиб, биргина сигиримизнинг пулига 52 туп лимон кўчати олиб келиб, иссиқхона ташкил қилганимизда одамлар ҳайрон қолганини ҳалиям эслайман, – дейди у. – Қизиқ-да, ҳали ҳеч ким лимон сотиб сигир олмаган эди. Ҳозир 12 сотих жойдаги лимонхонадан йилига 35-40 миллион сўм даромад оляпмиз. Яъни бу етти-саккиз сигир дегани...\n– Маҳалламизда 515 та хонадон бўлиб, уларда 720 та оила аҳоли истиқомат қилади, – дейди “Бойовул” маҳалла фуқаролар йиғини раиси Эркинбой Акрамов. – 51 гектар томорқа мавжуд. Шундан 25 гектарида картошка, 10 гектарида сабзи, пиёз, помидор, булғор қалампири, карам, дуккакли экинлар етиштирилади. Ўтган 10 йил мобайнида Валижон Маҳмудовнинг амалий кўмаги билан 300 хонадондаги 15 гектар томорқада иссиқхоналар ташкил этилиб, лимон ва лимон кўчатлари етиштириш йўлга қўйилди. 2018 йилда яна 50 та хонадонда ана шундай иссиқхона қуриш ва ишга тушириш тадориги кўрилмоқда. Бундай изланиш ва имкониятлар натижасида кўплаб бойовулликлар ишли, даромад эгаси бўлди. 2018 йилнинг шу кунигача биргина Валижон отанинг хонадонидан 60 миллион сўмлик лимон кўчатлари Россия, Қозоғистон, Қирғизистон давлатлари ҳамда Қорақалпоғистон Республикаси, Самарқанд, Хоразм, Қашқадарё, Андижон, Фарғона вилоятларига етказиб берилди.\nВалижон Маҳмудов ҳозирда етмиш ёшда. Ҳамон изланишдан чарчамайди. У табиатда чангланиш бўлмаса, ҳосилдорлик бўлмаслигини яхши билади. Шу боис, хонадонида асалари боқишни йўлга қўйган. Меҳр билан парваришланган арилар уяси бугун 80 дан ошди. Унинг ёрдамида асалари боқишга меҳр қўйган тадбиркорлар сони ҳам 111 нафардан ортиб кетди. У яқин кўмакчиси, ўз ишининг давомчиси бўлган ўғли Жасурбек билан ҳовли четида “Ботаника боғи”ни яратган. Ҳозир бу ерда цитрус ўсимликлар кўпайтирилмоқда. Улар орасида кўпчиликка нотаниш бўлган “Япония тилла олмаси”, “Япон ўриги”, Хитой апельсини ва мандарини, Туркия зайтуни ва лавр ўсимликлари ҳам бор.\nХалқимизнинг “Меҳнатдан келса бойлик, турмуш бўлар чиройлик” деган нақли Валижон ота кабиларнинг ҳаётига менгзаб айтилган. Отанинг турмуши ҳавас қилишга арзигулик. Томорқадан олинаётган мўмай даромадлар боис турмуш ўртоғи Гулойим ая билан ҳаж зиёратига бориб келди. Икки ўғлига за- монавий автоулов миндириб қўйди. Энг муҳими, Валижон отанинг истиқболли режа, орзулари бир олам.\n– Норин тумани ҳокимлигига лимон ва унинг кўчатини етиштирадиган иссиқхона қуриш учун яқин ҳудуддан 2 гектар ер сўраб мурожаат қилганмиз, – дейди у. – Бу билан Норинда лимон меваси ва кўчатининг экспортини ривожлантиришга ҳисса қўшмоқчимиз. Яна 50 нафар маҳалладошимизни иш билан таъминлаймиз.


Шов-шув, жанжал бўлмаса, Давлат қилт этмайди « Ўзбекистон Халқ Ҳаракати\nШов-шув, жанжал бўлмаса, Давлат қилт этмайди\n02 May 2013 - 11:08\nЎХҲ матбуот маркази мухбирларининг Самарқанддан бироз кечикиб юборган хабарига кўра, 2013 йил 24 март кунида вилоятнинг Пастдарғом тумани, Гузалкент қўрғони, Зормон қишлоғида бир ҳалокат содир бўлган. Қишлоқ яқинидан ўтадиган темир йўли орқали Самарқанддан Бухорога томон ҳаракатланаётган транспорт поездининг юк ортилган уч вагони рельсларидан чиқиб кетган. Бу ҳалокат соат 16-17лар орасида содир бўлган.\nМазкур ҳодиса юзасидан на республика ва на маҳаллий ОАВ бирор маълумот тарқатмади. Ҳалокат содир бўлган жойга етиб келган МХХ ва ИИБ ҳудудни қуршаб олиб, унда тергов-суриштирув ишларини бошлаб юборган.\nВагонларнинг бирида салқин ичимликлар, иккинчисида қурилиш материаллари, жумладан сифатли ёғоч махсулотлари бўлган. Учинчи вагонда эса ўғит тайёрлаш учун мўлжалланган махсус дорилар (аммофос) бўлган. Мазкур ҳодиса сабаб, бу “моллар” истеъмолга ва фойдаланишга мутлоқ яроқсиз ҳолга келган. Чор тарафга сочилиб кетган маҳсулот ва товарлар кимга, ёки қайси ташкилотга тегишли эканлиги, шунингдек, бу ҳалокат учун кимлар масъуллиги ошкор этилмаяпти.\nТемир йўлдаги бу фалокатда инсонлар қурбон бўлмаган. Ҳалокат сабабини қуйидагича тахмин этиш мумкин:\n2007 йилнинг февраль ойи охирларида темир йўл устига қурилган кўприк ағдарилиб кетган эди. Қайта тиклаш ишлари вақтида поездлар ҳаракати вақтинча тўхтатилиб, унинг ёнига кўчирилган. Йўл сифати талабга жавоб бермаган ва поезднинг оғир юкларини кўтара олмай, рельслар ерга ботиши оқибатида ҳалокат юзага келган.\n2007 йилдан бери мазкур кўприк ҳали ҳам қуриб битказилмагани хайратланарли албатта. Ўзбекистонда бундай ишларни битказилиши учун албатта бир талофат бўлиши ёки кимлардир зарар кўриши, ёинки ҳаётдан кўз юмиши керак. Мана шунда ҳам шу иш шов-шув бўлсагина, Давлат бу иш билан машғул бўла бошлайди.\nСамарқанд шаҳридан ЎХХ мухбири


АҚШ-Ироқ хавфсизлик келишуви яна кун тартибида\nАҚШ мудофаа вазири Роберт Гейтс ва Давлат котиби Кондолиза Райс мамлакат конгрессменлари билан ёпиқ брифинг ўтказди.\nМаълум бўлишича, ушбу брифингда АҚШ ва Ироқ ўртасида янги имзоланган хавфсизлик шартномасига оид масалалар муҳокама қилинган.\nБМТ мандати жорий йил охирида тугаганидан кейин АҚШ кучларининг Ироқда яна уч йил қолиши тўғрисидаги мазкур келишув Ироқ парламенти томонидан маъқулланиши шарт.\nАҚШ ва Ироқ ўртасида эришилган келишувга мувофиқ америкалик ҳарбийлар 2009 йилнинг ўрталаригача Ироқ шаҳарларидан чиқарилади, 2011 йилга бориб эса АҚШ қўшинларини ўз ватанига қайтариш кўзда тутилган.\nАйни пайтда¸ Пентагон расмийларидан бири Жеофф Моррел агар Ироқда хавфсизлик вазияти яхшиланиб, ҳукумат кучларининг салоҳияти ошишда давом этаверса¸ 2012 йилга бориб АҚШ қўшинларининг Ироқда қолишига ҳожат қолмаслигини таъкидлади.


Олимпиячилар кортежи Тошкент кўчаларидан қандай ўтди - видео - 10.08.2021, Sputnik Ўзбекистон\nЎзбекистон Олимпия терма жамоаси Токио-2020 олимпиадасини якунлаб Тошкентга қайтиб келди. 10.08.2021, Sputnik Ўзбекистон\nАэропортда спортчиларни нафақат уарнинг ота-оналари, яқин қариндошлари, балким юзлаб мухлислар ва журналистлар ҳам кутиб олишди.Ундан ташқари спортчиларни бош вазир Абдулла Арипов ҳамда Сенат раиси Танзила Нарбаевалар ҳам қучоқ очиб кутиб олишди.Аэпортдаги тантанали нутқлардан сўнг спортчилар кортежи Тошкент кўчалари бўйлаб юриб ўтди. Батафсил видеолаҳамизда томоша қилинг.\nспорт, аэропорт, токио олимпиадаси-2020, видео\nЎзбекистон Олимпия терма жамоаси Токио-2020 олимпиадасини якунлаб Тошкентга қайтиб келди.\nАэропортда спортчиларни нафақат уарнинг ота-оналари, яқин қариндошлари, балким юзлаб мухлислар ва журналистлар ҳам кутиб олишди.\nУндан ташқари спортчиларни бош вазир Абдулла Арипов ҳамда Сенат раиси Танзила Нарбаевалар ҳам қучоқ очиб кутиб олишди.\nАэпортдаги тантанали нутқлардан сўнг спортчилар кортежи Тошкент кўчалари бўйлаб юриб ўтди. Батафсил видеолаҳамизда томоша қилинг.


Ҳусайннинг отаси Ғиёсиддин Мансур 1445 йилда вафот этгач, Ҳусайн 14 ёшигача мактабда таълим олади ва шу мактабда ёш Алишер билан дўстлашади. Тарихий манбалардан шу нарса муьлумки, Султон Ҳусайн Бойқаро Темурий шаҳзодалар орасида жасоратли, мард, одил ва тадбиркор салтанат соҳиби бўлган.\nСултон Ҳусайн Амир Темурнинг эвараси бўлиб, 1438 йил июль (ҳижрий 842 йил, муҳаррам) ойида Хиротнинг шарқи-шимолидаги Давлатхона саройида дунёга келган. Унинг отаси Ғиёсиддин Мансур Бойқоро Мирзонинг учинчи ўғли эди. Бойқоро Мирзонинг отаси эса Амир Темурнинг иккинчи ўғли Умар Шайх (1356-1394), онаси Феруза бегим эса ота томонидан Амир Темурнинг катта қизи Ўги Беги хонимнинг ўғли Султон Ҳусайн Мирзонинг қизи бўлиб, Феруза бегимнинг онаси Қутлуғ Султон бегим эса Амир Темурнинг учинчи ўғли Мироншоҳ Мирзонинг (1366-1408) қизи эди. Дарҳақиқат, Ҳусайн Бойқоро Заҳириддин Муҳаммад Бобур таърифлаганидек, "Карим ут-тарафайн", яъни ҳар икки томондан ҳам насаби Амир Темур Кўрагонга бориб туташади.\n1452 йилда ёш Ҳусайн Хирот ҳукмдори Абулқосим Бобур саройига хизматга киради. 1457 йили Абулқосим Бобур вафотидан сўнг, Ҳусайн Мирзо саройни тарк этиб, Марв ҳукмдори Санжар Мирзо Марвий саройига хизматга ўтгач, ҳукмдор ўз қизи - 15 ёшли Бека Султонни унга никоҳлаб беради. Бироқ, қайната билан куёв ўртасига совуқчилик тушиб, саройдан кетишга мажбур бўлади. Шундан сўнг Ҳусайн Мирзо ўн йилдан кўпроқ вақт давомида Хоразм, Хуросон, Астробод, Мозандарон ва Журжон оралиғида саргардонликда умр кечирди. Бу давр мобайнида Темурий шаҳзодаларнинг тожу-тахт учун олиб борган ўзаро урушларида Ҳусайн Мирзо ҳам фаол катнашиб, Хирот ҳукмдори Султон Абусаййид Мирзо (1424-1469) ҳалокатидан сўнг, 1469 йил 24 март, жума куни Ҳусайн Мирзо тантана билан Хиротга кириб келди ва ўша куни Жомеъ масжидида унинг номига хутба ўкилди.\nҲусайн Бойқаро Темурий ҳукмронлик қилган даврда Хуросон фуқаролари бирмунча осойишта ва фаровон ҳаёт кечирган. Айниқса, унинг вазири Алишер Навоийнинг саъй-ҳаракатлари натижаси ўлароқ, мамлакатда йирик сув иншоотлари, маъмурий ва маданий қурилишлар, Мадраса, масжид, карвонсарой, работлар, кўприклар ва шу каби қурилиш ишлари кенг кўламда олиб борилган. Шу боис Султон Ҳусайн Бойқоронинг ҳукмронлик даврида Хирот фан ва маданият марказига айланган эди. Бу даврда илму фаннинг барча жабҳаларида қалам тебратган билимдон олимлар, сўз усталари, адиблар, шоирлар, мусиқашунослар, ҳунарманд наққошлар ва мусаввирлар Хиротнинг довруғини жаҳонга машҳур қилганлар.\nСултон Ҳусайн Бойқоро Хуросон музофотида, айниқса, Хиротда диний ва маданий-маиший биноларни кўплаб қурдирди. Бу қурилишларнинг асосий мутасаддийси сифатида Алишер Навоийни кўрсатиш жоиздир. Шунингдек, шаҳаншоҳнинг яқин кишилари ҳамда бек ва амирлари ўз номларини абадийлаштириш мақсадида масжид, Мадраса, работ, кўприк, ҳаммом ва шунга ўхшаш қурилишлар билан шаҳар кўркини янада жилолантирганлар. Чунончи, Султон Ҳусайн Бойқаро Гозургоҳ яқинида ўз номига Мадраса, Хирот ташқарисида "БOҒИ байт ул-имон" ва " БOҒИ Ҳамса оройи" боғларини барпо этган. Султон Бадиуззамон Мирзо номи билан аталувчи "Мадрасайи Бадиъа" ҳам Султон Ҳусайн Бойқоро даврининг улкан обидаларидан биридир. Бу даврда таъмирланган Жомеъ масжиди улкан бинолардан бўлиб, 403 гумбази, 130 равоқи ва 44 устуни бўлган.\nШунингдек, Алишер Навоий ҳам ўз ҳисобидан бир неча мада¬ний-маиший бинолар, чунончи "Сафоия" номли ҳаммом ва "Шифоия" номли касалхона қурдирган.\nТарихчи Хондамирнинг ёзишича, Хуросонда қирққа яқин йи¬рик иншоотлар Султон Ҳусайн Бойқоро даврида вужудга келган ва Хиротга атроф-теваракдан олимлар, шоирлар, адиблар, рассомлар, хаттотлар, мусиқачилар ва бошқа ҳар хил ҳунар аҳллари кириб кела бошлаган. Жумладан, ўша даврда табиб Ҳусайн Жарроҳ ичакни кесиб даволашда чумолидан фойдаланиш усулини ихтиро қилган. Устод Саййид Аҳмад ғижжак, Устод Шодқули ғижжак, Устод Қул Муҳаммад удий, Устод Ҳусайн удий, Устод Шайх Фоний ноилар Хуросонда ном чиқарган етук мусиқашунос алломалардан бўлган. Наққошлик ва хаттотлик соҳасида Хожа Мирак наққош, Мавлоно Хожа Муҳаммад наққош ва буюк истеъдод соҳиби Устод Камолиддин Беҳзодлар ўз маҳоратлари билан Хуросон фахри ҳисобланган.\nЗаҳириддин Муҳаммад Бобур Ҳусайн Бойқоро замонидаги олим¬лар, фозил ва шоирлар ҳақида гапириб, уларнинг ҳаммасини саромади Мавлоно Абдураҳмон Жомий, шунингдек, Шайхим Судайлий, Ҳусайн Али Туфайлий, Осафий, Биноий, Сайфи Бухорий, Мир Ҳусайн Муаммоий, Мулло Муҳаммад Бадахший, Юсуф Бадиий, Охий, Шоҳ Ҳусайн Коший, Хилолий Аҳлий, Муҳаммад Солиҳ ва бошқалар ҳакида қисқача тўҳталиб ўтади.\nАлишер Навоийнинг таъкидлашича эса Ҳусайн Бойқоро қадимги турк тилининг тақдирига бефарқ бўлмай, унинг ривожи учун қатор чора-тадбирларни амалга оширган. Ўша давр адабий муҳитининг баъзи бир "муътабар" намояндалари назарида турк тили таҳқирланиб, мазкур тилда ижод этиш, ижодкорнинг истеъдодсизлигини билдирувчи нуқсонлардан бири деб ҳисобланган. Бинобарин, араб ва форс тилларига эътибор берилиб, турк тили камситилган. Ана шундай шароитда Ҳусайн Бойк,аро ёзувда турк тилини истеъмолга киритиш борасида махсус фармон берган. Бу дадил қадам мамлакатнинг сиёсий, ижтимоий ва маданий ҳаётида катта воқеа бўлгани шубҳасиз.\nҲусайн Бойқоро форс ва туркий тилларида ғазал битиш иқтидорига эга бўлса-да, асосан турк тилида "Ҳусайний" тахаллуси билан ижод этган. Унинг таъби назми ҳақида Алишер Навоий "Мажолис ун-нафоис" асарида шундай ёзади: "Ул хазратнинг ҳўб ашъори ва Mapғyб абёти бағоят кўпдур ва девон ҳам мураттаб бўлубтур".\nСултон Ҳусайн Бойқаро Хуросон ҳудудини ички ва ташқи душмандан тозалагач, беғамликка, айшу-ишратга берилади. Ҳукмдорнинг сўнгги йиллари мамлакат ичида вужудга келган исёнларни бостириш билан ўтади. Бу исёнлар ўз ўғиллари тарафидан мулк талашиб, кўтарилган низо ва можаролардан иборат эди. Аммо шунга қарамай, у қўлидан келганича мамлакатда адолат ва осойишталикни, илм-маърифат ва маданиятни равнақ топтиришга ҳаракат қилган.\n1506 йил баҳорида Султон Ҳусайн Бойқаро хасталигига қарамай Хуросон қўшинини йиғиб, Муҳаммад Шайбонийхонга қарши Мовароуннаҳр ҳудудига қараб йўл олади. Шаҳаншоҳ Бобо Илохий мавзеига етганда, аҳволи оғирлашиб, қўшинни тўҳтатишга қарор қилади. 1506 йил 5 май, душанба куни кечқурун салтанат соҳиби Абулғозий Султон Ҳусайн Мирзо Бойқоро сактайи қалб (апоплек¬сия) касали билан 69 ёшида оламдан ўтади.


Ҳайдовчи “ГАИ”дан қочиб, бир одамнинг ўлимига сабаб бўлди | Qalampir.uz\nҲайдовчи “ГАИ”дан қочиб, бир одамнинг ўлимига сабаб бўлди\nЖамият\t29 Август 09:46 7546\nЖорий йилнинг 27 август куни Тошкентнинг Мирзо Улуғбек туманида йўл қоидасии бузган ҳайдовчи йўл-транспорт ҳодисасига учради. Ҳайдовчининг воқеа жойидан қочиб кетиши оқибатида эса бир одам вафот этди. Бу ҳақда ЙҲХББ хабар берди.\nЙТҲ соат 23:45 ларда Паркент кўчасида юз берган. Ҳайдовчи, 1993 йилда туғилган С.Ж. Nexia-3 русумли автомобилда дастлаб “Қуролли кучлар академияси” қаршисидаги кўчада хизмат олиб бораётган ЙПХБ инспекторининг тўхташ талабини бажармай кетиб қолган. Кейин эса КХАЙ-Паркент кўчалари чорраҳасида хизмат олиб бораётган бошқа бир инспекторнинг талабига ҳам бўйсунмасдан ҳаракатни давом эттирган.\nҲайдовчи юқори тезликда ҳаракатланиб, Паркент кўчаси 69-уй қаршисида тартибга солинмаган пиёдалар йўлакчасидан ўтаётган пиёдани уриб юборган ва ЙТҲ жойидан яшириниб, автомобилни Тошкент вилояти, Қибрай тумани, Гулбоғ МФЙ, Гулбоғ кўчасига ташлаб кетган.\nЖорий йилнинг 28 август куни соат 13:00 ларда, ҳайдовчи С.Ж. ўз айбига иқрор бўлиб, ИИБга мурожаат қилиб, ЙТҲ жойига қайтиб келган.\nЙТҲ натижасида, пиёда (шахсига аниқлик киритилмоқда) европа миллатига мансуб, ёши тахминан 65-70 ларда бўлган эркак киши олган тан жароҳатлари оқибатида ЙТҲ жойида вафот этган.\nМаълумот ўрнида ҳайдовчи С.Ж. бир йил мобайнида 4 маротаба маъмурий жавобгарликка тортилган.\nМазкур ЙТҲ юзасидан Мирзо Улуғбек тумани ИИО ФМБ ҳузуридаги ТБ томонидан дастлабки тергов ҳаракатлари олиб борилмоқда.\n25 Октябрь 10:08 29615\n25 Октябрь 14:58 27117\n23 Октябрь 15:21 23944\n25 Октябрь 08:27 22241\n23 Октябрь 19:14 21431


Манзилингиз:Муслимаат»Оила ва жамият»Фарзанд»Гўдакликдаги бахтиёрлик бахтли ҳаёт гаровидир\nBy Muslimaat on\t Avgust 22, 2016 Фарзанд\nШуни эсда тутингки, инсоннинг гўдаклигидаги бахтиёрлиги унинг ёшлигида ҳам, ўсмирлик даврида ҳам, балоғат ёшида ҳам, ўрта ёшида ва қарилигида ҳам бахтиёр бўлишининг омилидир. Ёмон тарбияда ўсган гўдак балоғат ёшида олган ёмон тарбиясининг натижасини кўрсатади. Бизнинг муаммоимиз мана шундадир.\nАгар биз уни олдини олмасак, у келажакда қўпорувчи ўсмир, лаёқатсиз, масъулиятсиз оила бошлиғи, ҳеч кимга фойдаси тегмайдиган, ҳаётдан эрта тўядиган, оқибатда ўз жонига қасд қиладиган кимса бўлиб етишади. Биз гўдаклигимизда олган тарбиянинг асирларимиз. Ёшлигимизда ақлимизга нима сингдирилган бўлса, ёшимиз улғайгани сайин ўшанинг асоратини кўрамиз. Баъзи олимлар айтишади: «Биз ҳатто қирқ ёшга кирганимизда ҳам ёшлигимиздаги тарбиянинг асоратидан қийналяпмиз. Ақлимиздаги ёмон тарбия таъсиридан халос бўлиб, соф фитрат, асл табиатга қайтиш учун жуда катта куч сарфлашга тўғри келмоқда. Лекин бизнинг кўпчилигимиз қайта олмаймиз…»\nЭй оталар, эй оналар!\nСизнинг ўзаро алоқаларингиз фарзандларингизга ўз таъсирини кўрсатмай қолмайди. Агар бу алоқалар ижобий бўлса, нур устига аъло нур. Лекин аксинча бўлса… Сиз ҳеч қачон «Боламиз ҳеч нарсани тушунмайди, ақли етмайди», деб ўйламанг. Бола биз ўйлагандан кўра зуккороқдир. У атрофдаги нарсаларга биздан кўра синчковлик билан қарайди, фикр юритади.\nУни оппоқ вараққа қиёслаш мумкин. Шундай варақки, атрофда бўлаётган ҳар бир ҳодисани ўзига сингдириб боради. Ҳатто уларни овозлари ва суратлари билан ёзиб олади. Албатта, бу ёзувлар ақл ва туйғу воситасида амалга оширилади. У ёзган ҳар бир нарсасини ички хотирага ҳиссиётсиз жойлаб қўяди.\nВақти келиб, турмуш ўртоқ танлашида, ҳатто ҳаёт кечиришида ҳам ўша ёзувлар унга ўз таъсирини ўтказиб туради. Шу ўринда «Бу хотираларнинг таъсири шу даражада узоқ давом этадими?» деган савол туғилади. Ҳа, албатта! Агар ўша ёзувлар ижобий бўлса, нур устига аъло нур. Лекин аксинча бўлса….\nГўдакларнинг сирларидан бири\nМен сизларга гўдакларнинг энг ажойиб сирини очиб берайми? Бу сир шундан иборатки, улар узоқдан туриб ҳис қилиш жиҳозига эга бўладилар. Бу нима дегани? У жиҳоз ҳис-туйғуни кашф қилиш жиҳозидир. У ақл жиҳозидан олдин ишга тушади. Гўдакларимизда ёлғон сўзни, ёлғон муомалани ва ёлғон ҳис-туйғуларни кашф қилиш жиҳози бордир. Уларда шундай дақиқ ҳарорат ўлчагич борки, у инсон қалбидаги меҳр-муҳаббатнинг тафтини ўлчаш қобилиятига эгадир. Хоҳ оилавий меҳр бўлсин, хоҳ ўзгалар меҳри…\nbaxtiyor onlar bolalik farzand


Непалдаги зилзиладан 5 кун ўтиб яна бир ўспирин қутқариб олинди\n13 май 2021, Тошкент вақти: 07:16\nБола юзлари чангга беланган ҳолда замбилда олиб чиқилган пайтда оломон уни қийқириб билан қарши олди.\nНепалда ҳалокатли зилзила рўй беришидан беш куни ўтиб пойтахт Катмандудаги вайроналар остидан ўспирин қутариб олинди.\nЛекин қутқариб олинган ўспирин боланинг исми ва ёшига оид бир-бирига зид хабарлар берилмоқда. Полиция матбуот вакили Камал Сингҳ Бамга таяниб, Франс Пресс егантлиги берган хабарга кўра, 15 ёшли бола “Hilton Guesthouse” номли ётоқхона вайроналари остидан чиқариб олинган. Айни пайтда Ассошиэйтед Пресс агентлиги полиция расмийсига таяниб, қутқариб олинган бола 18 ёшли Пемба Таманг эканини хабар қилди. Бошқа хабарларда беш кун вайрона остида тирик қолган боланинг исми Пема Лама, дейилмоқда.\nБола юзлари чангга беланган ҳолда замбилда олиб чиқилган пайтда оломон уни қийқириб билан кутиб олди.\nЎспиринни непаллик қутқарувчилар АҚШ Хақларо тараққиёт агентлиги ташкил қилган қутқарув гуруҳи ёрдамида вайрона остида олиб чиқишга муваффақ бўлишди.\n25 апрел куни Непалда рўй берган зилзила қурбонлари сони 5500дан ошди. Жароҳатланганлар сони 11440дан ошгани айтилмоқда.


Улар шундай бўлишган. Бизчи? - Mehrob.uz\nМақолалар access_time9-июнь 2017, 00:03\n(ўқинг фақат йиғламанг). Уни касалхонага оғир ахволда олиб келишди.…\nМақолалар access_time27-ноябрь 2017, 13:20\nАбу Дардо розияллоҳу анҳунинг асл исми Уяйма бўлиб, Хазраж қабиласига мансуб.…\nУлар шундай бўлишган. Бизчи?\naccess_time2-март 2019, 11:49 visibility1209\nХатиб Бағдодий ўзларининг «Тарихи Бағдод» китобларида ёзган воқеани Сайфулло Мансур домла таржима қилибдилар, Аллоҳ умрларини узун қилсин. Қози Абу Абдуллоҳ Роқидий роҳимаҳуллоҳ ҳикоя қиладилар:\n«Ҳорун ар-Рошиднинг вазирларидан бири бўлмиш Яҳё ибн Холид Барнакийнинг даврида Қурбон ҳайити олдидан менга иқтисодий қийинчилик келиб қолди. Уйда ҳеч нарса йўқ. Уйдагилар «Ҳазрат, эртага ҳайит, уйда ҳеч нарсамиз йўқ», дейишди. Шунда бир тожир дўстимнинг ҳузурига бориб, қарзга эҳтиёжим бор, ёрдам беринг, дедим. Бозорда юрадиган савдогар дўстим муҳри бузилмаган, 1200 дирҳам кумуш тангаси бор халтани олдимга қўйди. Уйга келсам, орадан кўп ўтмай кўчадан биров чақирди. Чиқиб қарасам, ҳошимийлардан, яъни Пайғамбар алайҳиссаломнинг авлодидан бўлган бир дўстим ёрдам сўраб келибди. Уйга кириб, хотиним билан маслаҳатлашдим. Аёлим: «Нимага ўйланиб турибсиз?» деди. «Мана шу қарзга олган пулимнинг ярмини берсаммикин, деяпман», дедим. Аммо аёлим: «Ҳимматингизни оширинг, тақсир. Бозорда юрган бир савдогар дўстингиз сизга бутун қилиб берди. Пайғамбар алайҳиссаломнинг қариндоши остонангизга келсаю, унга ярим қилиб бермоқчимисиз? Ҳаммасини беринг», деди. Чиқиб, халтанинг муҳрини бузмасдан олиб чиқиб бердим. У кетгач, сал туриб, яна биров чақирди. Чиқиб қарасам, ҳалиги савдогар дўстим экан. Қарасам, қўлида бояги халта. У ҳам борини менга бериб юборгач, қарзга эҳтиёж сезибди. Бояги ҳошимий дўстим унинг ҳам дўсти эди, ўшанинг олдига қарз сўраб борибди. Ҳошимий дўстим мендан олган халтани муҳрини бузмасдан, унга олиб чиқиб берибди. Шунда у ўзининг халтасини таниб қолиб, менинг ҳузуримга келган экан. Шу пайт Бармакийнинг чопари келиб қолди. Маълум бўлишича, Яҳё ибн Холид Бармакий унга мендан узр сўраб, шундай дейишни буюрган экан: «Ҳазрат, мен халифанинг топшириқлари билан овора бўлиб, сизлардан хабар ололмай қолдим». Мен бўлиб ўтган воқеани унга айтиб бердим, у киши таъсирланди. Сўнг ходимига «Динорлар солинган бояги халтани олиб кел», деди. У ўн минг динор солинган халтани олиб келди. Уни олдимга қўйиб, «Мана бу икки минг савдогар дўстингизга, икки минг динор ҳошимий дўстингизга, икки минг ўзингизга. Тўрт минг динор эса аёлингизга, чунки у ичингизда энг сахийингиз экан», деди. Биродарлар, чинакам ухувват ана шундай бўлади. Бунга ўхшаш мисолларни шонли тарихимизда жуда кўплаб учратиш мумкин.\nПайғамбар алайҳиссаломнинг замонларида ҳазрати Али уйланаман десалар, ҳеч нарсалари йўқ. Набий соллаллоҳу алайҳи васалламнинг қизлари Фотима розияллоҳу анҳони никоҳларига оляптилар. Шунда совутларини бериб, шуни сотиб келгин деб, бир кишини бозорга жўнатдилар. Ҳазрати Усмон бозордан ўтиб кетаётиб, ҳазрати Алининг машҳур совутини кўриб қолдилар. Қарасалар, ҳалиги ходим уни сотяпти. Нархини сўраган эдилар, тўрт юз дирҳам деди. Ҳазрати Усмон совутни тўрт юз дирҳамга сотиб олиб, уйларига келдилар, ёнига яна тўрт юз дирҳам қўшдилар-да, ҳазрати Алийнинг уйларига келиб, «Эй Алий, бу совут сенга ярашади, уни ўзинг таққин. Мана бу тўрт юз дирҳамни эса тўйингга ишлатгин. Бизни авф этгинки, шароитингдан бехабар қолибмиз», дедилар. Ҳақиқий биродарлик мана шундай бўлган, биродарлар.\nБиродарчилик, ухувват ҳукм сурган, ҳар бир инсон бир-бирини ўйлаган, бир-бирига ёрдам берган, ака-укачилик қилган жамиятда ижтимоий муҳим ана шундай бўлган. Биз ана шундай жамиятга қайтмоғимиз керак. Бундан бошқа нажот йўқ, биродарлар. Худбинлик ривожланиб кетаверса, авж олаверса, ҳамма фақат ўзини ўйлайверса, бир-бирига ёрдам беришдан қочса, бировнинг холидан хабар олмай қўйса, қариндош уруғлар билан ҳам борди-келди узилса, бунинг оқибати нима бўлади? Фақат Қиёмат тезлашади, холос. Ана шу қиёмат тезлашмаслиги учун имконимиз борича одамгарчиликни йўлга қўйишимиз керак.\nУстоз Саййид Раҳматуллоҳ Термизий ҳафиўаҳуллоҳ


Ухламай, ухлатмай ишлаётган вазир, уруғ-аймоғчиликка қарши қонун, футбол ўйнаган “Арқадағ” – янгиликлар дайжести | Qalampir.uz\nУхламай, ухлатмай ишлаётган вазир, уруғ-аймоғчиликка қарши қонун, футбол ўйнаган “Арқадағ” – янгиликлар дайжести\nЖамият\t15 Ноябрь 22:07 12867\nЯкунига етаётган 15 ноябрда Ўзбекистон ва халқаро майдонда қандай воқеликлар юз берди? Бугунги кун нимаси билан эсда қолди? Буларнинг бари QALAMPIR.UZ дайжестида.\nЎзбекистонда об-ҳаво кескин ўзгариб, ҳудудларда ёмғир ва қор ёғиши ҳолатлари кузатилмоқда. Ҳозир Қамчиқ довонида қор ёғмоқда. Шу муносабат билан Йўл ҳаракати хавфсизлиги бош бошқармаси (ЙҲХББ) ҳайдовчиларга мурожаат қилди.\n• техник носозликлар, айниқса, руль бошқаруви ва тормоз тизимида носозликлари бўлган транспорт воситаларидан фойдаланмаслик;\n• иситиш тизими носоз бўлган, автотранспорт ойналари терлаб сунъий пардани ҳосил қилиб, кўринишни чеклайдиган транспорт воситаларидан фойдаланмаслик;\n• оралиқ масофани хавфсизлик даражасида ушлаш;\n• белгиланган тезлик талабларига аниқ риоя қилиш;\n• машинани маст ҳолда бошқармаслик.\nМосквадаги ёнғинда ҳалок бўлган мигрантлар ўзбекистонлик экани маълум бўлди\nАввалроқ Москва вилоятининг Солнечногорск районидаги қурилиш кабиналари шаҳарчасида содир бўлган ёнғин оқибатида тўрт нафар мигрант ҳалок бўлгани, икки нафари жароҳат олгани ҳақида хабар берган эдик. Улар Ўзбекистон фуқароси бўлиши мумкинлиги айтилганди.\nТашқи меҳнат миграцияси агентлиги Москва вилоятининг Солнечногорск шаҳарчасидаги меҳнат мигрантлари яшайдиган турар жойда содир бўлган ёнғин юзасидан маълумот берди.\nУнга кўра, 13 ноябрь куни Москва вилоятининг Солнечногорск шаҳарчаси Прибрежная кўчасида жойлашган қурувчиларнинг вақтинча турар жойида ёнғин юз берган.\nЖиззах шаҳрининг “Турон” маҳалла фуқаролар йиғинида яшовчи фуқаронинг норасмий диний фаолият билан шуғулланиш ҳамда диний таълимотдан сабоқ бериш билан боғлиқ ноқонуний фаолиятига чек қўйилди.\nЖорий йилнинг 11 ноябрь куни Соғлиқни сақлаш вазири этиб тайинланган Беҳзод Мусаев соҳадаги муаммолар кўплигидан ўзи ҳам ухламай, бошқаларни ҳам ухлатмай ишлаяпти.\nБундан 6 ой аввал, Андижон вилоятида олти киши томонидан зўрланганини айтиб, туҳмат қилган 5 ойлик келинчак 2,5 йил муддатга озодликдан чекланди.\nРоссияда қулликда сақланган ўзбекистонлик аёллар иши Европа судида кўрилади\nСтрасбургдаги Инсон ҳуқуқлари бўйича Европа суди Москванинг Гольяново туманидаги озиқ-овқат дўкони эгалари қулликда сақлаётган Қозоғистон ва Ўзбекистон фуқароларининг шикоятларини кўриб чиқади. Бу ҳақда Инсон ҳуқуқлари бўйича Европа суди сайтида айтилган.\nТаъкидланишича, суд беш жабрланувчининг иккита шикоятини бирлаштирган. Биринчиси 2016 йилда Ўзбекистон фуқаролари Гулжанар Назанова ва Бакия Қосимовалар ҳамда қозоғистонлик Фотима ва Алия Мусабаевалар номидан, иккинчи ариза 2018 йилда Қозоғистон фуқароси Несибели Ибрагимова томонидан юборилган.\nАҚШда энг кўп қидирилган жиноятчи 52 йил ўтиб топилди\nАҚШда энг кўп қидирилган жиноятчилардан бирининг шахси орадан 50 йилдан кўпроқ вақт ўтгач аниқланди. Бу ҳақда АҚШ суд хизмати хабар берган.\nЖиноятчи Теодор Конрад 1969 йилда банкда ишлаган ва иш жойидан 215 минг доллар (ҳозир бу 1,6 миллион долларга тўғри келади) ўғирлаган. Ўғирлик бир неча кундан кейин маълум бўлган.\nОрадан уч ой ўтгач, жиноятчи Гавайи меҳмонхоналаридан биридаги барда эр-хотин билан гаплашганидан кейин аниқланган. Шунга қарамай, Конрад 50 йилдан кўпроқ вақт давомида яшириниб юришга муваффақ бўлган.\n“Арқадағ” вазирлари билан мини-футбол ўйнади\nТуркманистон Президенти Гурбангули Бердимуҳамедов вазирлари билан мини-футбол бўйича ўртоқлик мусобақаси ўтказди. Бу ҳақда TDH хабар берган.\nТадбир Каспий денгизи соҳилидаги спорт мажмуасида санитария-гигиена меъёрларига риоя қилинган ҳолда ўтказилган.\nТаъкидланишича, Туркманистон раҳбари ўз мисолида ёшларга соғлом турмуш тарзи ва жисмоний тарбия муҳимлигини кўрсатиб берган.\nПСЖ Неймар хизматларини “Барселона”га таклиф қилган\nБразилия терма жамоаси ҳамда ПСЖ ҳужумчиси Неймар ўзининг собиқ клуби “Барселона”га қайтиши мумкин.\nМанбанинг таъкидлашича, агар, парижликлар кутилмаганда Килиан Мбаппени жамоада сақлаб қолишга муваффақ бўлишса, клуб Неймардан воз кечиши мумкин.\nХабарларга кўра, Париж клуби Неймар даври аллақачон тугаган деб ҳисобламоқда. Раҳбариятнинг фикрича, бразилиялик муҳим футболчидан муаммоли футболчига айланган. Шу сабаб, жамоани қайта тикламоқчи бўлган Франция гранди ёзда Неймарни сотишга қарор қилган.\n06 Декабрь 13:01 66632\n06 Декабрь 19:56 41495\n05 Декабрь 18:58 31542\n04 Декабрь 11:13 31478\n04 Декабрь 11:38 30845


"Рома" Маноласнинг трансфери бўйича "Ювентус" билан келишиб олди\n17 июль, 2017, 14:30\nТуриннинг “Ювентус” клуби грециялик ҳимоячи Костас Маноласнинг трансфери бўйича “Рома” билан музокаралар ўтказди. Бу ҳақда La Reppublica нашри хабар бермоқда.\nУшбу музокараларда Турин суперклуби бош директори Жузеппе Маротто ва “бўрилар” спорт директори Мончилар иштирок этишган. Маълумотларга кўра римликлар Манолас учун “Юве”дан 40 млн евро талаб қилишмоқда.\nТаъкидлаш керакки, туринликлар Маноласни яқинда жамоадан кетган Леонардо Бонуччининг ўрнига муносиб номзод сифатида қарашмоқда. Улар шунингдек “Валенсия”нинг аргентиналик ҳимоячиси Эсекиэль Гарайга ҳам қизиқиш билдиришмоқда.\nЭслатиб ўтамиз, Манолас дастлаб Санкт-Петербургнинг “Зенит” клубидан бўлган ажойиб таклифни рад этган эди.


«Жонли» сурат энг арзон Samsung смартфонининг янги жиҳатларини фош этди - Terabayt.Uz\n«Жонли» сурат энг арзон Samsung смартфонининг янги жиҳатларини фош этди\nЖанубий кореялик компания энг арзон Galaxy A01 Core смартфонини тайёрлаган. Куни кеча инсайдер Эван Бласс (Evan Blass) унинг биринчи расмини кўрсатган эди.\nЎҚИНГ: Samsung’нинг энг арзон 5G-смартфони – Galaxy A42 ҳақида илк маълумотлар\nЭнди эса Samsung Galaxy A01 Core орқа қопқоғининг «жонли» расми интернетга чиқиб кетди. Ушбу сурат Эван Бласс тақдим этган рендернинг тўғри эканлигини тасдиқлайди: инсайдер ҳатто орқа қопқоқнинг қия чизиқларга эга эканини ҳам билган экан.\nСмартфон орқа қопқоғининг ўзи алоҳида эканлиги эса Galaxy A01 Core моделининг аккумулятори чиндан ҳам корпусдан олинадигн бўлишидан далолат бермоқда.\nЎҚИНГ: «Енгиллаштирилган» флагман – Galaxy S20 Lite ҳақидаги янги маълумотлар билан танишинг\nШу билан бирга, янги суратлар Galaxy A01 Core моделининг янги хусусиятларини ҳам намоён этди. Масалан, бу смартфон корпусининг пастки қиррасида стандарт қулоқчин тирқиши, микрофон тирқиши ва динамикдан ташқари, ҳозирги кунда эскириб бораётган MicroUSB порти ҳам бўлади.\nЭслатиб ўтамиз, Galaxy A01 Core смартфони MediaTek MT6739WW процессори ва атиги 1 гигабайтлик тезкор хотирага ҳамда шунга мос тарзда «енгиллаштирилган» Android 10 Go операцион тизимига эга. Аккумуляторининг ток сиғими 3000 мА/соатлик бўлган ушбу қурилма шу ёзда тақдим қилинади.\n#Samsung #андроид смартфон #Samsung Galaxy A01 Core


21:21 / 23.11.2015\nКонвейердан чиққан автомобиль ҳар жиҳатдан зўр бўлиши мумкин — дизайни дейсизми, ташқи кўриниши дейсизми, безаги дейсизми. Аммо бир жиҳати чатоқ — бошқаларда ҳам худди шундай автомобиль бўлиши мумкин. Автомобили бошқаларникидан ажралиб туришини истаганлар эса тюнинг-ательеларга мурожаат қилишади. Бундай ательеларда пардозга учраган автомобиллар эса “эгаси ҳам танимайдиган” ҳолатга келади. Ана шундай пардозланган автомобиллар ўнлиги билан танишинг.\n“Hennessey Performance Venom GT”\n“Hennessey” маркаси ижодкори Жон Хеннесининг бутун фикр-зикри суперавтомобиль яратишда. У қуввати юқори бўлган автомобилларни қайта ишлаб, янада қудратлироқ қилиш устида иш олиб боради. Ўтган асрнинг тўқсонинчи йиллари бошида у бор эътиборини “Dodge Viper” моделларига қаратган ва уларни ҳақиқий “тезкор махлуқлар”га айлантирган. Лекин кейинги пайтда у “камтаргина” “Lotus” устида иш олиб бормоқда. “Hennessey Performance Venom GT” заводда ишлаб чиқарилган моделидан тубдан фарқ қилади. Оғирлиги бир тонналан камроқ автомобилга етти литрли 1120 от кучига эга V8 двигатели ўрнатилган бўлиб, у автомобиль тезлигини уч сониядан камроқ вақт ичида соатига юз километрга етказиш имкониятини беради. Автомобилнинг нархи 1 250 000 долларга тенг.\n“Icon Thriftmaster Pickup”\n“Icon” автомобиль ательеси ретро-автомобилларни қайта тиклашга ва бир неча йил илгариги моделлар асосида ўз лойиҳаларини яратишга ихтисослашган. Ательенинг энг йирик муваффақияти эса “Icon Thriftmaster Pickup” лойиҳаси бўлди. Мазкур лойиҳа асосида бир неча ўнта автомобиль ишлаб чиқарилди. “Icon Thriftmaster Pickup” асосида “Chevrolet” пикапи ётади. Мазкур пикап ўтган асрнинг эллигинчи йиллари бошларида ишлаб чиқарилган бўлиб, ўша даврнинг энг оммабоп автомобилларидан бўлган. Машинанинг кўриниши ўша давр модели билан бир хил бўлиб, асосий фарқ унга янги, замонавий қимматбаҳо деталлар ўрнатилганлигидадир.\n“Singer Vehicle Design Porsche 911”\nЯрим асрдан буён “Porsche 911” спорт услубидаги автомобиллар рамзи бўлиб келмоқда. Автомобилнинг ҳар бир янги авлоди ҳеч шубҳасиз илгаригисидан аълороқ ишлаб чиқарилади. Лекин дунёда “Porsche 911”нинг эски моделларини суядиган инсонлар ҳам топилади. Айнан ана шундай инсонлар учун “Singer Vehicle Design” ательеси “Porsche 911”нинг ўтган аср тўқсонинчи йилларидаги моделларини қайта тиклаш билан шуғулланади. Автомобиль кузови углерод толасидан тайёрланган бўлиб, “Bi-Xenon” ёруғлик техникаси ва 17 дюймли қуйма дисклар ўрнатилган.\n“Lingenfelter Performance Engineering Reaper”\n“General Motors”нинг шуъба ательеси “Chevrolet” автомобилларининг кучайтирилган талқинларини ишлаб чиқариш билан шуғулланади. “Lingenfelter Performance” 1000 от кучига эга “C7 Stingray” модели билан машҳур. Ательенинг “Reaper” деб номланувчи янги лойиҳаси ҳар бир америкаликнинг орзусини ифодалайди. Пикап капоти остида 550 от кучига эга “V8” турбодвигатели жойлашган. Автомобилга тишли резинаси бўлган 33 дюймли дисклар ўрнатилган.\n“Shelby 427 Cobra 50th Anniversary Edition”\nРоппа-роса ярим аср олдин Кэролл Шелби антиқа ишга қўл урди. У “Ac Cobra” туркум автомобилини “427 Cobra” деб номланувчи тезкор автомобилга айлантирди. У ўта тезкор спорт автомобили деб тан олинди.\n“VL Automotive Destino Destino”\nРўйхатимиздаги ҳозирча сотиб олишнинг иложи бўлмаган ягона автомобиль.\n“Fisker” гибрид автомобили асосида қайта ишланган бу автомобиль оддий седандан 600 от кучили двигатель ўрнатилган ва ўта қимматбаҳо салонга эга суперавтомобилга айланди.\n“Superformance Caterham Seven Superformance”\nЖанубий Африкадаги ателье афсонавий “Caterham Seven” спорт автомобилини турли талқинларда ишлаб чиқариш билан шуғулланади. Ательеда автомобилнинг бешта тури ишлаб чиқарилади. Улар орасида энг кучлиси 260 от кучига эга двигателли модель бўлиб, у тезлигини уч сонияда соатига юз километрга етказа олади.\n“Legacy Classic Trucks Power Wagon Willys MB”\nАмериканинг мумтоз йўлтанламаси бой тарихга эга. Бу машина турли ҳарбий низоларда иштирок этган, дунёнинг кўплаб мамлакатларида минилган ва бугунги кунда коллекционерларнинг орзусига айланган. “Legacy Classic” машҳур автомобилнинг кузовидан ташқари барча деталларини янгилаш билан шуғулланади. Машинага замонавий “Dodge”ларнинг 6,7 литрли двигатели, кучли шасси ва ҳар қандай тўсиқлардан ўта оладиган 42 дюймли шиналар ўрнатилган.\n“American Expedition Vehicles Brute Double Cab”\n“Jeep” раҳбарияти вақти-вақти билан пикап ишлаб чиқариш режаси борлиги ҳақида билдирган бўлса-да, аммо ҳеч қачон бу режа амалга ошмаган. Бу ишга “American Expedition Vehicles” ательеси қўл урди. Ательедагилар “Wrangler”нинг шассисини бир метрга узайтиришди, кузов қўшишди ва ажойиб пикап яратишди.\n“Brabus B63S-700 6X6”\nОлти ғилдиракли “Мерседес” Австрия армияси тасарруфида бўлган уч ўқли “G-Class” пикапи асосида яратилган. Моделнинг узунлиги 5875 миллиметр, эни – 2110 миллиметр, баландлиги 2280 миллиметрга тенг. Йўлтанламаснинг оғирлиги 3850 килограммни ташкил этади. У 544 от кучига эга иккита турбинаси бор 5,5 литрли бензин двигатели билан жиҳозланган. Автомобилнинг трансмиссияси етти поғонали автомат трансмиссия.


«Ипак йўлида туризм» 23-Тошкент халқаро туризм ярмаркаси: вилоятимиз вакиллари - «Ўзбекистон ҳудудларининг энг яхши тақдимоти» номинацияси ғолиби\nOldingi maqola КИТОБ - МЕН ВА СЕН БИЛАН\nKeyingi maqola ҲУҚУҚИЙ АХБОРОТДАН ФОЙДАЛАНИШНИНГ ҚУЛАЙ ТИЗИМИ МАВЖУДМИ?\n«Ипак йўлида туризм» 23-Тошкент халқаро туризм ярмаркаси:\nвилоятимиз вакиллари - «Ўзбекистон ҳудудларининг энг яхши тақдимоти»\n"Ўзэкспомарказ"да уч кун давомида "Ипак йўлида туризм" 23-Тошкент халқаро туризм ярмаркаси бўлиб ўтди. Ўзбекистон Республикаси Туризмни ривожлантириш давлат қўмитаси ва БМТ Жаҳон сайёҳлик ташкилоти томонидан ўтказилган мазкур форумда мамлакатимиз ва хорижий давлатларнинг сайёҳлик фирма ва компаниялари, меҳмонхоналар мутахассислари, туризм соҳаси вакиллари иштирок этди.\n32 мамлакатдан 50 дан зиёд фирма ва компания вакиллари қатнашган мазкур ярмарка жаҳон жамоатчилигини юртимизнинг бой ва ранг-баранг маданияти, санъати, сайёҳлик соҳасини юксалтиришга хизмат қиладиган транспорт-логистика хизматлари билан яқиндан таништириш имконини берди. Кўргазма миллий павильонидан мамлакатимиз барча ҳудудларининг сайёҳлик салоҳиятини намойиш этувчи тақдимот стендлари ўрин олди. Уларда ҳар бир вилоятнинг ўзига хос миллий маданияти, туризм имкониятлари намойиш этилди.\nВилоятимиз вакиллари ташкил этган стенд ҳам барчада катта қизиқиш уйғотди. Оқсаройнинг кичрайтирилган макети кўргазмага ўзгача кўрк қўшиб турди. Соҳибқирон Амир Темур бобомиз ҳаётидан ҳикоя қилувчи саҳна кўринишлари меҳмонларни бефарқ қолдирмади. Шунингдек, воҳамизда фаолият кўрсатаётган "Момогул" фольклор ансамбли аъзоларининг чиқишлари ранг-баранглиги билан ажралиб турди. Вилоятимиздан борган гиламдўз, каштачи ва заргарларнинг амалий ижод намуналари кўргазма қатнашчиларида катта таассурот қолдирди ва ҳудудда миллий ҳунармандчиликнинг бу турлари ҳозирги кунда ўзгача сайқал топаётганини кўрсатиб берди.\n- Ушбу кўргазма соҳа вакиллари учун ўзаро фойдали мулоқотлар ва манфаатли келишувларга бой бўлди, - дейди Туризмни ривожлантириш давлат қўмитасининг вилоятдаги вакили Отабек Олимжонов. – Тадбир доирасида ташкил этилган тақдимот ва кўргазмали чиқишлар орқали меҳмонлар воҳамизнинг туризм салоҳияти, ҳудуд аҳолисининг бетакрор маданияти билан танишди. Туризмнинг янги турларини ривожлантириш борасида амалга оширилаётган кенг кўламли ишлар ҳақида маълумот берилди. Шу мақсадда 2400 дона ахборот берувчи материаллар тарқатилди. Уларда вилоятимизнинг туризм соҳаси имкониятлари, инфратузилма, мавжуд қулайликлар ҳақидаги маълумотлар акс эттирилган. Аҳамиятлиси, мазкур ярмаркада вилоятимизда фаолият кўрсатаётган 10 меҳмонхона ва 1 туроператорлик идораси вакиллари ҳам иштирок этишди. Улар хорижлик ҳамкасблари билан ҳамкорлик алоқаларини ўрнатиш, музокара олиб бориш имконига эга бўлишди. Якунда 500 дан ортиқ манфаатли ҳамкорлик шартномалари имзоланди.\nМаълумки, мамлакатимизда ишбилармонлик муҳитини янада яхшилаш, туризм соҳасида иш олиб бораётган тадбиркорлик субъектларига кенг имкониятлар тақдим этиш, кўмак кўрсатишга алоҳида эътибор қаратилмоқда. Жумладан, сайёҳлик операторлари улар томонидан кўрсатиладиган хизматлар учун тушадиган хорижий валютадаги маблағни мажбурий сотишдан озод қилинган. Ҳудудларда ташаббускор тадбиркорлар иштирокида туризм инфратузилмасини ривожлантириш бўйича кўплаб лойиҳалар амалга оширилмоқда.\n- Хусусий бизнес вакиллари томонидан олис ҳудудларда меҳмонхона, дам олиш масканларининг ишга туширилаётгани бугун давлатимиз томонидан фаол қўллаб-қувватланмоқда, - дейди ярмарка қатнашчиси, "Китоб сайёҳ" хусусий корхонаси мулкдори Аҳад Бердиев. - Ушбу имкониятдан фойдаланиб, биз ҳам 2016 йилда туманимизда меҳмонларни жойлаштириш хизматини ташкил этдик. 20 сотих ер олиб, ўтовлар қурдик. Биламиз, қадимда ота-боболаримиз ана шундай жойларда яшашган, булар бизнинг ўлмас қадриятларимиздир. Уларга сайёҳлар ҳам жуда қизиқади. Ўтовларни жиҳозлашда асосан миллийликни сақлашга урғу бердик. Ҳар бир ўтовда 4 нафаргача меҳмон ором олиши мумкин. Бундан ташқари, овқатланиш, ювиниш хоналарини ҳам ташкил этганмиз. Уларда санитария-гигиена қоидаларига амал қилиниши, меҳмонлар хавфсизлиги таъминланиши эътиборга олинган. Бу лойиҳамизни рўёбга чиқариш учун 100 миллион сўмдан ошиқ маблағ сарф этдик. Аллақачон даромад олишни ҳам бошладик. Шу кунгача корхонамиз томонидан 25 миллион сўмлик хизмат кўрсатилди. Қолаверса, туристик операторлик фаолиятини ҳам йўлга қўйганмиз. Мамлакатимизнинг диққатга сазовор жойларига экскурсиялар ташкил этамиз. Жорий йилнинг ўтган даврида 235 нафар сайёҳ хизматимиздан фойдаланган бўлса, шунинг қарийб 120 нафари чет эл фуқароларидир. Айтишим жоизки, бу кўргазма биз учун жуда фойдали бўлди. Хитой, Таиланд, Малайзия каби мамлакатлар ишбилармонлари билан ҳамкорлик қилишга келишдик. Ички туризм бўйича ҳам манфаатли битимларни қўлга киритдик. Келгусида маҳаллий сайёҳларни Айдаркўлга олиб боришни йўлга қўямиз. Экотуризм, зиёрат туризми йўналишида ҳам кўплаб режалар туздик, янги туристик маршрутларни ташкил этишни мўлжаллаб турибмиз.\nЯрмарка сўнгида энг яхши сайёҳлик йўналиши тақдимоти, энг яхши стенд, энг яхши хизмат, энг яхши дизайн, компания ва меҳмонхона тақдимоти, тематик бўлим ва туристик имкониятлар, сермаҳсул ҳамкорлик каби қатор йўналишлардаги танловлар ғолиблари тақдирланди. Аҳамиятлиси, вилоятимиз вакиллари "Ўзбекистон ҳудудларининг энг яхши тақдимоти" номинацияси ғолиблигига муносиб кўрилди.


Добавлено: 21.04.2016, 17:14\nРоссиянинг Челябинск вилоятида қутуриш касаллигидан вафот этган аёлнинг ўлими қайд этилди. Троицк туманида яшовчи аёл уйидаги итдан қутуриш касаллигини юқтирган. Ит эса ушбу касалликни ҳовлига кириб қолган тулкидан юқтирган, деб хабар берди “Vesti.ru” нашри.\nАёл итнинг тишлаганига эътибор бермаган, даволанишга ҳам ҳаракат қилмаган. 2016 йил мобайнида вилоятда 20 та касаллик ўчоғи аниқланган. Бу ҳалокатли вирус тулки ва итларда кўплаб учрамоқда. Бундан ташқари вирус дайди мушукда ҳам аниқланган.\nБедаво дардни енгган 10 машҳур юлдуз\nВарикозга қарши уй шароитида курашамиз!


Томск қурбонлари дафн этилди (Видео) - Darakchi\nЖАМИЯТ 28.01.2020, 11:22\nХабарингиз бор, жорий йилнинг 21 январь куни Россия Федерацияси Томск вилояти, Асино туманида бир қаватли ёғочдан қурилган 1/3-уйда ёнғин содир бўлган эди. Натижада, ушбу хонадонда истиқомат қилган 12 нафар Ўзбекистон фуқароларидан 10 нафари воқеа жойида ҳалок бўлган эди.\nТегишли хизматлар билан ҳамкорликда олиб борилган суриштирув ишлари натижасида ҳалок бўлган фуқароларнинг шахсига аниқлик киритилиб, уларнинг 8 нафари Навоий вилояти, Қизилтепа туманидан, 1 нафари Самарқанд вилояти Каттақўрғон туманида истиқомат қилгани аниқланган эди.\nМутахассислар томонидан олиб борилган бирламчи таҳлил натижаларига кўра, ёнғин оқибатида ҳалок бўлган ўн биринчи фуқаро Андижон вилояти Андижон туманида истиқомат қилган Мамаджонов Музаффаржон Дилмуротович бўлгани маълум қилинди.\nЎзбекистон Республикаси Президенти Шавкат Мирзиёевнинг топшириғига асосан, ёнғин сабабларини ўрганиш, жабрланганлар ва ҳалок бўлган фуқароларнинг оила аъзоларига ёрдам кўрсатиш мақсадида Ҳукумат комиссияси тузилди.\n— ҳалок бўлган фуқаролар ва жабрланганларнинг яқинларига зарур тиббий ва психологик ёрдам кўрсатиш;\n— жабрланганлар ва ҳалок бўлган Ўзбекистон Республикаси фуқароларининг жасадини Ватанга олиб келиш бўйича ташкилий чораларни кўриш;\n— Россия мутахассислари билан ҳамкорликда ёнғинни келиб чиқиш сабабларини ўрганиш;\n— маҳаллий ҳокимият ва ўзини ўзи бошқариш органлари билан биргаликда вафот этган фуқароларнинг шахсига аниқлик киритиш ва уларнинг оила аъзоларига дафн маросимларини ўтказишда амалий ёрдам кўрсатиш каби бир қатор вазифалар юклатилди.\n“Human.uz” ахборот портали ижодий ходимлари 23-24 январь кунлари ёнғин натижасида ҳалок бўлганларнинг оилаларидан хабар олиш, ҳолатни баътафсил ўрганиш мақсадида Қизилтепа туманида бўлишди.\n— Туман ҳокими ва туман фаолларидан бир гуруҳи вафот этганларнинг хонадонларида бўлиб, уларнинг оила аъзоларига чуқур ҳамдардлик билдиришди, — дейди туман ҳокимлиги матбуот хизмати раҳбари Алишер Умедов. — Шунингдек, ҳалок бўлганларнинг оила аъзоларига малакали шифокорлар томонидан тиббий ва руҳий ёрдам кўрсатиш ташкил этилди. Вафот этганларнинг оилаларининг ҳар бирига алоҳида эътибор қаратилмоқда. Ҳар бир оилага 5 миллион сўмдан моддий ёрдам, 2 қоп ун, 50 литр ўсимлик ёғи, 25-30 кг гўшт маҳсулотлари, дафн маросимларини ўтказиш билан боғлиқ барча ташкилий масалаларга кўмак кўрсатилмоқда. Бундан ташқари “Маҳалла” хайрия жамоат фонди томонидан 15 миллион сўмдан моддий ёрдам берилди. Уларга далда бўлиб туриш мақсадида фаоллар уларнинг ёнида далда бўлиб туришибди.\nИжодий жамоа ҳалоқ бўлганларнинг оилаларида бўлиб, уларга ҳамдардлик билдириб, қайтишди.\nФВВ берган маълумотга кўра, кеча 26 январь куни вафот этганлар дафн этиш учун Россия Федерациясидан юртимизга олиб келинди. Шу куни улар ўз она ерига дафн этилди.\nВидеолавҳани батафсил томоша қилинг:\nРоссияда ёниб кетган 11-ўзбекистонликнинг ҳам шахси аниқланди.


UzAuto Motors янги авлод Tracker’ининг нархини маълум қилди (фото) - Zamin.uz\n07:50 / 26.01.2021\nUzAuto Motors компанияси 25 январдан бошлаб Chevrolet Tracker кроссовери ўрнини эгаллайдиган янги авлод Tracker’ини тақдим этди.\n- замонавий уч цилиндрли ECOTEC турбомотор;\n- аралаш циклдаги ёқилғи сарфи 5,5 л/100 км, қуввати 123 от кучи;\n- 6 поғонали автоматик узатмалар қутиси;\n- калитсиз салонга кириш ва двигателни ишга тушириш;\n- ёқилғи сарфини тежашга мўлжалланган стоп-старт интеллектуал тизими;\n- янгиланган ва катта ҳажмли юкхона.\nЯнги Tracker’ни 25 январдан бошлаб қуйидаги комплектацияларда, Chevrolet стандартлари талабларига тўлиқ жавоб берадиган дилерлик марказларидан харид қилиш мумкин:\nБошланғич комплектация: 145 130 000 сўмдан (ҚҚСсиз), 166 899 500 сўмдан (ҚҚС билан). Бошланғич комплектациядаги автомобилни сотиб олиш истагини билдирган харидорлар дилерлик ташкилотлари ёки «info@uzautomotors.com» электрон манзилига сўров қолдиришлари лозим. Етарли миқдордаги сўровлар жамланганидан сўнг компания ушбу автомобилларни харидорларга етказиб берилишини таъминлайди.\nАвваллари Tracker фақат Хитой ва Бразилияда сотилган, бироқ 12 декабрда Американинг General Motors ва Хитойнинг SAIC Motor компанияларининг SAIC-GM қўшма корхонаси янги Chevrolet Tracker’ни халқаро бозорга экспорт қилишни бошлаган. 209 та автомобилдан иборат биринчи партия Ўзбекистонга юборилган.\nНоябрь ойида Швейцариянинг Credit Suisse компанияси UzAuto Motors’га инвестицион лойиҳалар, жумладан, General Motors’нинг арзонлаштирилган GEM платформасидаги янги моделларини ишлаб чиқаришни йўлга қўйиши учун 150 миллион еврогача кредит ажратиши маълум бўлганди. “Замин” янгиликларини “Инстаграм”да кузатиб боринг\n25-01-2021, 12:20, Авто\nUzAuto Motors янги муддатли тўлов акциясини тақдим қилди\n17-05-2020, 13:18, Авто\n24-09-2019, 15:15, Авто


19:03 22.05.2019 (Янгиланган 19:06 22.05.2019) Ҳавола олиш\nЭътиборингизга ҳавола қилинаётган видеода шифокорлар 22 ойлик жажжи қизалоқни жарроҳлик бўлимига олиб кириб кетаётгани тасвирланган. Улар қизалоқ шарафига Amazing Grace қўшиғини куйлашди.\nКоралин Соболикнинг мияси қаттиқ жароҳатланган. Шу боис унинг ота-онаси бошқа кишилар ҳаётини сақлаб қолиш мақсадида қизалоқнинг барча органларини донор сифатида олишларини васият қилишди.\n“Мен сени ҳамиша яхши кўраман. Сен уч киши ҳаётини сақлаб қоласан”, - дея фиғон қилади унинг онаси.\nБир кун илгари Коралин даҳшатли вирусга қарши курашди, бугун эса унинг мияси ишдан чиқди. Қизалоқнинг жигари, юраги ва буйраклари ушбу органларга муҳтож бўлганларга кўчириб ўтказилди. Шу тариқа қизалоқ уч кишига янги ҳаёт бахш этди.\nИнсон юрак-бағрини пора қилувчи видео кўп муҳокама сабаб бўлди ва фойдаланувчилар қизалоқнинг ота-онасига тасаннолар айтишди.


Шаҳрисабзнинг ҳибсдаги собиқ ҳокими вафот топди « O'zbekiston ERK Demokratik Partiyasi\nШаҳрисабзнинг ҳибсдаги собиқ ҳокими вафот топди\n14 June 2012 - 8:47\nЎзбекистонимизда янгиланишлар даври бораяпти. Ҳокимлар алмаштрилган, вазмирлар алмаштирилган ва ҳаказо казо-казолар қамоққа ташланган. Аммо бир қари тулки алмашмаяпти. Яъни ҳукмдоримизнинг шахсан ўзи. 23 йилдан ошди унинг ҳокимият тепасига келганида ва шу кунларда у ўзи томонидан тузилган бир қанча кланларни ўз қўли билан йўқ қилишга киришди. Эндиликда эса қизи Гулнорага ҳокимятни бе хавфу-хатар қилиб топшириши лозим.\nЎзбекистонда ҳокимият тизимларида ишлаётган одамларнинг аксарида коррупцияда айбланиб қамоққа ташланаётгани сабаби ҳам айни мана шунда. Масалан, Қашқадарё вилоятининг Китоб туманида Зариф Бурхонов исмлик бир ҳуфёна ҳоким бўлгучи эди. У расан Китоб жамоа хўжалиги раиси бўлган, кейинчалик қишлоқ-фермер хўжаликлари бирлашмасининг раҳбари ҳам эди. Бир қанча фермерларнинг додини бериб қаматиб юборган, ватангадо қилган Зариф Бурхоновнинг ўзи ҳозирда қамоқда ётибти. Бор буд шудини давлат ҳисобига ўтказиб юборди. Албатта халқ ундан безор эди ва “президентимиз адолатни тиклагандирки, Зариф Бурхонов қамоққа тушди” дегувчилар ҳам топилар. Асло ундай эмас! Зариф Бурҳонов Исмоил Жўоабековнинг одами эди ва унга таянарди. “Районда қонун ҳам, чуд ҳам ўзим” деганди у Китоблик фермер Акрам исмлик фермер устида олиб борилаётган суд мажлисида. Исмоил Жўрабековнинг ортидан энди унинг одамлари ҳам йўқотилинмоқда.\nШу йилнинг 2 июнь кунида Қашқадарё вилоятининг Шаҳрисабз тумнига 8 йил давомида ҳокимлик қилиб келган шахс, 62 ёшлик Ўктам Хидиров вазифасидан озод этилиб, сўнгра қамоққа олинганди. У аввалига Шаҳрисабз тумани халқ депутатлари кенгашининг навбатдан ташқари сессиясида лавозимидан четлатилди. Сессия тугагач Ўктам Хидиров Қашқадарё вилоят прокуратураси ходимлари томонидан ҳибсга олинганди. Ишидан четлатилиниб, қамоққа олинган ҳокимлар орасида энг баъдбахти Ўктам Хидиров бўлган бўлса ҳам ажаб эмас. Ҳокимнинг 62 ëшга киргани муносабати билан вилоят ҳокими уни ўз аризасига биноан пенсияга кузатиб, бошига дўппи ва елкасига тўн кийдириб, гўзал бир мажлис ўтказиб кузатиб қўйганди. Сессия залидан чиқган собиқ ҳокимни вилоят прокуратураси ходимлари ҳибсга олишди. У кооррупцияда айбланди!\nАлбатта Ўзбекистонда коррупция – бу жиноят эмас. Пора олмайдиган ва пора бермайдиган раҳбарнинг ўзи йўқ. Нафақат раҳбарлар, ҳатто уларнинг жойлардаги лайчалари ҳам порахўр ва таъмагир бўлиб қолишганига кўп қовун пишиғи ўтди. Бу текинхўрларнинг худоси ҳам, пайғамбари ҳам ўгша ўзимиз билган оқил ва доно президентимиз Ислом Абдуғаниевич бўлади.\nМана шу оқил ва доно раҳбар яқин кунларда Қашқадарё вилоятига сафар қилмоқчи. Муроди не, буни ҳозирча ҳеч ким билмайди. Сўнги маълумотларга қараганда Шаҳрисабз туман Ички ишлар бўлимининг тергов изольяторида сақланаётган Ўктам Хидиров вафот топган. Нима сабабдан, буни тергов томонпи очиқламаяпти. Балки у ўз жонига қасд қилгандир, балки кимдир уни боқий оламга ўтишига ёрдамлашиб юборгандир. Ахир унинг судланиши ортидан яна қанчадан қанча шефларнинг калласи кетади. Балки Ислом Абдуғаниевич айни шу масалага ойдинлик киритишни истаётгандир. Хуллас, Қашқадарё вилоятида шундай алғов-далғов янгилик. Президентимиз Қашқадарёга сафар қиларкан, ҳар сафар бутун вилоят сукунат домига чўкади. Президентимиз ўтадиган кўчаларнинг мактаб болалари супириб-сидириб, ёғ тушса ялагудай қилиб қўйишади. Одамлар орасида тарқалган миш-мишларга ишонилса, “зоти олий” юртбошимиз Қашқадарё вилотятига янги ҳоким тайнламоқчи эмиш.


ЎзА - Абдулла Қодирий, Чўлпон, Виктор Гюго, Оноре де Бальзак ва Лев Толстой асарларининг 12 ёшли мухлиси\nАбдулла Қодирий, Чўлпон, Виктор Гюго, Оноре де Бальзак ва Лев Толстой асарларининг 12 ёшли мухлиси\n13.09.2017 15:48 Чоп этиш версияси\nСалоҳиддин Қаҳҳоров пойтахтимизнинг Учтепа туманидаги 193-умумтаълим мактабининг 6-синфида ўқийди.\n“...Китоб – ҳаётимиз шамчироғи. Китоб нафақат маънавий оламимизни бойитади, балки дунёқарашимизни кенгайтиради, фикрлаш қобилиятимизни шакллантиради.” Бу унинг сўзлари.\nЁш бўлишига қарамай, фикри теран, зеҳни ўткир, ҳар бир сўзни жойида қўллай оладиган бу болага ҳавасингиз келади. У буларнинг барчасига китобларни мутолаа қилиб эришганини айтди.\nДарҳақиқат, ёшларни Ватанимиз, халқимиз, миллий қадриятларимиз, тарихий-маънавий меросимизга ҳурмат руҳида тарбиялаш, дунёқараши ва фикрлаш доирасини кенгайтириш, ижодий салоҳиятини юксалтиришда китобнинг ўрни беқиёс. Шу боисдан юртимизда ёшларда болалик чоғидан бошлаб китобхонлик маданиятини шакллантириш, китоб ўқишга бўлган қизиқишини ошириш, ўзбек ва жаҳон адабиётининг сара асарларига меҳр уйғотишга алоҳида эътибор қаратилмоқда. Давлатимиз раҳбарининг 2017 йил 12 январдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармойиши ҳам ана шундай эзгу мақсадларга хизмат қилади.\nСалоҳиддин олти ёшидан бошлаб китоб ўқишга қизиқди. У жаҳон ва ўзбек адабиёти асарларини севиб мутолаа қилади. Абдулла Қодирий, Чўлпон, Одил Ёқубов, Ўткир Ҳошимов, Тоҳир Малик, Виктор Гюго, Оноре де Бальзак, Лев Толстой, Михаил Лермонтов, Антон Чехов, Иван Тургенев сингари таниқли ёзувчи ва шоирлар ижодини катта қизиқиш билан ўрганмоқда.\nСалоҳиддининг китоб ўқишга бўлган қизиқишига оиладаги муҳит, айниқса, онасининг китоб ўқишга чексиз меҳри сабаб бўлган бўлса ажаб эмас. Унинг онаси Дилбар Абдурашидова Салоҳиддиннинг ёши ва дунёқарашига мос турли адабиётларни ўқишни тавсия қилади. Она ва бола китобни мутолаа қилиб бўлгач, ўзаро фикрлашади, асар қаҳрамонларининг хулқ-атвори, асардаги воқеаларни бир-бирига сўзлаб беради.\n"Ўғлим вақтини беҳуда ишларга сарфламай, китоб мутолаа қилаётганини кўриб қувонаман", дейди Салоҳиддининг онаси.\nСалоҳиддин жорий йилда Учтепа тумани ахборот ресурс-маркази томонидан ўтказилган “Ёш китобхонлар” кўрик-танловида "Энг ёш китобхон" номинациясида биринчи ўринга лойиқ деб топилди.\n– Ҳар куни ҳеч бўлмаганда икки соат вақтимни китоб ўқишга ажратаман, – дейди Салоҳиддин. – Яхши асарларни мактабимиздаги кутубхонадан ва Учтепа тумани ахборот-ресурс марказидан топиб ўқийман. Бу масканларда истаган адабиётни тезкорлик билан топишимиз, электрон вариантларини олиб ўқишимиз учун қулай шароит яратилган.


Томорқалардан самарали фойдалишда амалий кўмак бериляпти | O'zLiDeP\nТоморқалардан самарали фойдалишда амалий кўмак бериляпти\nO'zLiDeP вакиллари аҳолининг ўз томорқасидан самарали фойдаланиш, уларга яқиндан кўмаклашиш мақсадида тажрибали томорқачиларни жалб қилган ҳолда амалий кўмак бериб келмоқда. Партия вакиллари хонадонма-хонадон юриб, аҳолига томорқа сир-асрорларини ўргатишяпти, иссиқхоналар қуришга кредит олиш, кўчат етказиб беришда амалий ёрдам кўрсатмоқда.\nМухтор Аллаёров бундан бир неча йил олдин 2 сотихли лимонария иссиқхонасини барпо этган эди. Ҳар йили қиш ойида бозорга памидор, бодиринг, кўкат сотади. Қишнинг охирида хосилдан бўшаган ерга қалампир экади. Ер бўш турмайди. Иссиқхонанинг ўзидан 5-6 миллион даромад қилади.\nБундан ташқари яна 3 сотих майдонга иссиқхона қуриб апелсин меваларини етиштирмоқчи. Уни қиш ойларида сотиб, 5 сотих томорқасидан бир йилда 10-15 миллион сўм даромад олишни мақсад қилган.\n– Ҳозиргача маҳалламиздаги хонадонлар томорқаларида тўқсонбости экинлари экилди, – дейди “Ибрат” МФЙда истиқомат қилаётган Дилмурод Холматов. – Маҳалламиз аҳли томорқадан йил бўйи даромад олишга ўрганган. Бу ишнинг яна бир яхши томони оилада болалар меҳнатга ўрганади, уларда деҳқончилик, тадбиркорлик маданияти шаклланади. Хозирда шу томорқадан олинаётган даромаддан икки нафар фарзандимни олийгохда шартнома асосида ўқитиб келмоқдаман. Оилавий беш киши иш билан таъминланганмиз. 15 сотих томорқамизда 200 мингдан ортиқ кўчатлар етиштириб 15 млн. даромад олдик.